
No tin denuncia ni evidencia di 



ORANJESTAD - Te ainda niun denuncia 
formal no a drenta cerca departamento di 
Higiena y Inspeccion di Alimento di Depar- 
tamento di Salud Publico, tocante benta di 
filet di pisca falso. Un video di esaki a bay vi- 
ral riba social media. 

Director di e departamento aki, Yvette Geerman a 
declara na Bon Dia Aruba cu nan ta na altura di e 
video cu ta circula caminda un ciudadano ta papia 
di un supuesto filet di pisca cu a wordo cumpra 
den un establecimento Chines na Aruba y cu ta re- 
sulta algo fake. Pero den pasado tabatin otro video 
tocante un aros di plastic y awor tin otro di un tipo 
di keshi sintetico. Pues ta existi un tram di publi- 
cacion di e tipo di video aki tocante productonan 
no natural. 

Social media y denuncia 

E video aki ta mustra ora cu e persona ta primi 
un pida di e supuesto filet di pisca, e ta bira un 
sorto di spons of catuna y nada di carni di pisca. E 
ta mustra algo traha sintetico. Sra. Geerman a laga 
sa cu como autoridad, departamento di salubridad 
publico a wordo notifica via Facebook, mescos cu 
comunidad cu a haya acceso na e video aki. A pesar 
cu e persona cu ta papia den e video ta hala atencion 
di autoridad pa tene cuenta cu e caso aki, ningun 
denuncia a drenta oficialmente cerca nos autori- 
dadnan competente. 

Nan lo aprecia si na momento cu tin productonan 
asina riba mercado pa acerca e departamento aki 
como e instancia y autoridad oficial, pa nan por 
haci un investigacion. Di e forma aki nan por tin 
un miho bista y duna un bon declaracion tocante 
e tipo di producto alimenticio cu bo ta asumi cu ta 
algo otro di locual bo ta kere cu e ta. Sinembargo 
nan no ta descarta tur posibilidad cu por tin pro- 
ducto asina riba mercado, ya cu Aruba ta importa 
tur sorto di producto. 

“Nos ta na haltura y nos a wak e video, y nos a wak 
e situacion a base di e video.” E no por bisa cu e 
sorto di pisca aki cu nan ta referiendo, no ta algo 
real of fake. Aunke e ta haya cu e producto aki ta 
mustra manera plastico, segun nan a menciona den 
e video. Tampoco nan no sa ki sorto di pisca e per- 
sona cu a traha e video a bay cumpra. E tin cierto 
parecido na tipo di piscanan di awa dushi of un tipo 
di tilapia. Pero nan mester hay’e fisicamente pa asi- 
na nan por realisa un investigacion. Sra. Geerman 

no por duna un contesta afirmativo si e ta di plastic 
of catuna, mirando cu nan mes como autoridad no 
tin evidencia. 

Sinembargo ora cu sra. Geerman ta wak e video e 
por bisa a base di su experiencia profesional cu e 
tipo di pisca ey no ta esun di miho calidad. E ta 
mira cu structura no tin e forma corecto. Tambe 
por tin varios factor cu por hunga un rol cu a haci 
e structura di e pisca asina, entre otro ora cu nan 


‘pisca fake’ 

ta descongela y despues freeze e pisca varios biaha. 
Tambe mester tene cuenta cu e tipo di pisca. Si ta 
un sorto di tilapia cu ta un pisca di awa dushi, nan 
tin otro structura cu e piscanan tin di awa salo. Nan 
ta factornan cu por hunga un rol riba e calidad y 
condicion di e producto. 

Otro casonan 

Otro caso casi di e mesun indole tabatin di haber cu 
aros di plastic of sintetico cu a wordo denuncia via 
social media tambe. Pero niun di nan no a drenta 
oficialmente cerca nan como un denuncia formal. 
Nan no a yega na autoridadnan di salud publico cu 
evidencianan sino cu a wordo circula via social me- 
dia. Pero fmalmente nan a haya sa e nomber of tipo 
di aros y tambe e localidad. Nan internamente a 
realisa un investigacion y nan a constata cu e tipo di 
aros no ta sintetico. Tabatin esun di keshi sintetico 
tambe y awor di pisca fake. Departamento diSalud 
Publico no ta descarta cu nan no ta sintetico. Te- 
niendo na cuenta e evolucion cu tin riba e parti tec- 
nologico mundialmente, nan no ta descarta cu tur 
posibilidad t’ey. 

Sinembargo como autoridad ‘nos lo aprecia si nos 
lo por haya evidencia’, pa nan por realisa nan inves- 
tigacion riba dje. Nan ta habri pa ricibi e denun- 
cianan. P’esey nan ta haci un suplica na comuni- 
dad pa nan acerca departamento di salud publico 
na momento cu tin kehonan di e caliber aki. E in- 
stancia aki ta accesibel via Facebook y via telefon. 
“Como salubridad publico nos f ey pa proteha nos 
comunidad.” Nan ta habri pa pone atencion na tur 
sorto di keho. 

E control di carni di res ta cay cerca departamento 
di Veterinario, pero esun di pisca si ta cay cerca 
Inspeccion di Alimento. Sra, Geerman a indica cu 
nan tin diferente forma pa controla e calidad of 
condicion di e pisca. Un ta organoletico of visual- 
mente pa determina e calidad di e pisca. Tambe a 
base di un analisis nan por descubri di kico e pro- 
ducto a wordo traha. 

Siguridad di cuminda 

Ultimo tempo e departamento pa medio di su sec- 
cion di inspeccion di alimento ta poniendo hopi 
atencion riba e concepto di siguridad di alimento. 
Te awor Aruba no a haya niun advertencia riba e 
tipo di productonan alimenticio sintetico riba mer- 
cado internacional for di instancianan internacio- 
nal, manera Organisacion di Nacionnan Uni riba 
Alimentacion y Agricultura (FAO). Sra. Geerman 
a laga sa cu Aruba tambe ta haya advertencia for 
di Europa na momentonan cu tin cosnan cu no ta 
usual na nivel mundial. Pero pa loke ta e parti sin- 
tetico te awor nada a drenta cerca nos. 

E ta depende for di unda nan a constata algo asina 
y si e canal cu ta wordo uza, Aruba ta un di nan cu 
ta haya e productonan ey. E ora ey, Aruba ta wordo 
notifica of nos ta haya un tipo di recall cu tin cierto 
productonan riba mercado no confiabel pa tene 
cuenta cu esaki. 

Pero riba advertencia di e parti di alimentonan sin- 
tetico oficialmente di instancianan internacional di 
Merca y Europa, nada a drenta cerca nos autori- 
dad local di salubridad publico. Si den pasado nan 
a yega di haya algun notificacion di productonan 
cu por tin cierto bacteria y cu a subi riba mercado. 
Pero ultimo tempo specificamente riba e parti sin- 
tetico no tin melding cu a drenta oficialmente. 

E1 a retira cu como autoridad di salud publico nan 
ta kere cu comunidad mester keda alerta riba kico 
nan ta cumpra y unda bo ta cumpra bo cumind- 
anan. Na momento cu bo ta cumpra bo cumind- 
anan y si bo tin duda cu nan no ta ideal pa consumo 
humano, acerca na departamento di salud publico. 
Nan ta dispuesto pa realisa nan inspeccion y anali- 
sis, ya cu nan t’ey pa protege nos comunidad, el a 
bisa. 

Frontera cu Venezuela habri, mas control stricto 



ORANJESTAD - Trafico aereo y maritimo 
por continua entre Venezuela cu Aruba, Cor- 
sou y Boneiro awor cu Reino a firma un acu- 
erdo diasabra cu Venezuela. 

Minister di Asuntonan di Exterior Hulandes Stef 
Blok a firma na Venezuela e acuerdo pa kita e me- 
dida cu Venezuela a impone for di 6 di januari. Es- 
aki pa motibo di supuesto contrabanda di metalnan 
di balor manera oro di Venezuela pa e islanan ABC. 
Despues Venezuela a uza e sancionnan Europeo 
como motibo pa laga e frontera cera. 

Gobierno di Aruba a comenta despues cu ‘lo eherce 
controlnan estricto y lo no acepta ilegalidad’. “Tur 
persona cu kier drenta Aruba mester cumpli cu 
rekisitonan legal. Productonan di Venezuela por 
wordo importa solamente si tin un certificado di 
origen.” 

E gobierno tambe ta bisa cu awor cu e medida 
elimina Aruba ta considera e relacion cu Venezuela 
‘normalisa’. 

Comisionnan tecnico 

Pero cu e acuerdo firma diasabra no tur cos ta cla 
caba asina por lesa den un entrevista cu minister 
Blok despues su yegada bek na Hulanda, publica pa 
Curacaonieuws.nu. E mandatario ta bisa cu awor 
nan bay traha mas den detayenan riba e acuerdo 
entre Reino y Venezuela den comisionnan tecnico. 
Den esaki Aruba y Corsou tambe lo wordo envolvi. 

E a elabora cu e punto principal tabata pa elimina 
e medida contra e islanan Caribense. Un medida 
‘pisa’ asina e minister ta cualifica contra un prob- 
lema di contrabanda di oro cu segun e no ta mustra 
grandi. “Mi no tin cifranan exacto di e contrabanda. 
Esey semper ta algo dificil pa determina. Sinem- 
bargo no ta importante pa specula e motibo di e 
autoridadnan Venezolano pa bin cu e medida. Pa 
mi anto esey no tabata un motibo pa no traha riba 
un solucion.” 

Venezuela a indica na januari cu nan a tuma e me- 
dida pa motibo di contrabanda di oro y otro met- 
alnan di balor cu envolvimento di e islanan. Pero 
despues di un encuentro na Aruba unda a yega na 


un documento conhuntamente cu palabracionnan 
tambe di Aruba pa un control stricto riba esaki, 
Venezuela a keda sin firma. Despues nan a bin cu e 
argumento manera menciona di e sancionnan Eu- 
ropeo. Cu ainda ta vigente. 

Sinembargo despues di lunanan di negociacion tras 
di cortina, cu un rol grandi tambe pa e embahador 
di Reino Hulandes, a logra di kita e medida contra 
e islanan di ABC. 

E acuerdo awor ta forma un ‘base’ asina e minister ta 
bisa den entrevista pa un ‘miho relacion’ entre Re- 
ino, e islanan Aruba, Boneiro y Corsu y Venezuela. 
E comisionnan tecnico lo bay wak con por mehora 
y intensiva e relacionnan comercial. Tambe nan a 


palabra cu lo actua mas duro contra contrabanda di 
productonan y hende ambos banda di frontera. Y 
cu lo intensiva e control riba lama y den e wafnan. 
Ya caba por mira e efecto como riba 7 april minis- 
ter di Transport ta informa Directie Scheepvaart cu 
‘lanchas peneras’ (boto di pisca habri) cu ta trans- 
porta cargo, no por drenta Aruba mas. 

Den e entrevista no ta toca cu e parti di e situacion 
mes na Venezuela unda pa hopi añanan ta raporta 
abuso di hende y violacion di derechonan humano 
y democratico. E unico cos cu e mandatario ta bisa 
ta cu e ta consciente di e situacion ‘teribel’ di refu- 
giadonan cu a huy pa Colombia. Minister Blok a 
bishita e pais aki siman pasa. 


Te aworaki presencia di TNO Aruba ta garantisa pa sector primario 


ORANJESTAD - Durante su re- 
ciente bishita di trabou na Hu- 
landa pa atende cu asuntonan di 
financia publico di nos pais, lider 
di fraccion di MEP, Rocco Tjon 
hunto cu presidente di parla- 
mento, Ady Thijsen (MEP) a tene 
un reunion cu TNO y PRIVA pa 
asina explora posibilidad nan pa 
establece e sector primario como 
un pilar economico. 

Bon Dia Aruba a papia cu parlamen- 
tario Tjon tocante e futuro di TNO, 
ya cu diferente biaha miembronan di 
fraccion di MEP a cuestiona e acu- 
erdo cu gobierno anterior a firma cu 
e instancia aki y cuanto esaki ta costa 
pa nos comunidad. Parlamentario di 
MEP, Endy Croes (MEP) a yega di 
vocifera cu pais Aruba ta ‘mara na 
man y pia’ cu e acuerdo aki cu TNO. 
Sinembargo e lider di e fraccion aki 
a laga sa cu ora cu gabinete actual 
(MEP-POR-RED) a asumi respon- 
sabilidad a base di diferente pregun- 
ta cu nan a haci nan a tuma nota cu 
TNO, no ta cuestion manera a wordo 



describi pa e gabinete anterior cu nan 
a dicidi di ubica na Aruba. Sino cu a 
bin resulta cu TNO a wordo paga pa 
bin Aruba. 

Pero teniendo na cuenta e politica pro 
activo cu nan kier hiba ‘nos no lo djis 
deshaci di decisionnan cu a wordo 
tuma dor di gabinete anterior’. Pues a 
menos e futuro di TNO ainda ta ga- 
rantisa na Aruba. Pa e motibo ey nan 
a sostene un reunion ameno cu TNO 


caminda a presenta diferente ‘busi- 
ness cases’ existente. E1 a laga sa cu 
actualmente minister di Infrastruc- 
tura y Medio Ambiente ta haciendo 
uzo di TNO pa soluciona e problema 
cu e dump tin na Parkietenbos. 

Sector primario 

Pero nan como miembro di e con- 
stelacion den parlamento a dicidi di 
reuni cu TNO y tambe cu PRIVA na 
Hulanda pa explora posibilidad nan 
pa fortalece e sector primario como 
un pilar economico na Aruba. Con- 
siderando e cantidad di profesional 
jong cu ainda ta na Hulanda studi- 
ando den ramo cu hopi biaha nan 
no por haya trabou facil den nan isla 
natal, e ta kere cu TNO lo por fungi 
como un hub pa nan por haya un 
cupo di trabou na Aruba. 
Parlamentario Tjon a bisa na e matu- 
tino aki cu ainda nada a wordo con- 
cretisa. Ya cu loke nan a bay haci na 
Hulanda specificamente tin di haber 
cu e parti di e sector primario. Nan 
a haya un presentacion extenso di e 
business cases cu ya caba a wordo haci 
pa paisnan similar na Aruba. 


Loke e ta considera interesante for di 
e presentacion aki ta cu un inversion 
di alrededor di 30 miyon florin por 
resulta den alrededor di 500 cupo di 
trabou den e sector aki y genera en- 
tradanan pa pais Aruba di alrededor 
di 75 miyon dollar pa aña. Lo enfoca 
pa reduci importacion y na mes mo- 
mento cuminsa exporta fruta y ber- 
dura den nos region. E presentacion 
el a hay’e hopi realistico, caminda 
TNO a indica cu por set up esaki den 
un temporada di 9 pa 12 luna. E ta 
kere cu esaki ta un posibilidad real- 
istico, siguramente pa e presupuesto 
2019, caminda nan ta bay conta cu 
entrada adicional y realistico tambe. 
Nan ta dispuesto pa explora e posibi- 
lidad aki directamente cu e gabinete 
actual. Segun sr. Tjon ya caba nan 
a tuma contacto cu minister Chris 
Romero, encarga cu sector primario 
pa sigui cu e contacto aki. 

Interesante di esaki ta cu lo forma la- 
sonan di trabou cu universidadnan na 
Hulanda y Universidad di Aruba pa 
asina stimula nos kenniseconomie”, 
el a bisa. 

‘MFA bou curatela’ 


ORANJESTAD - Segun 
un fuente interno e aco- 
modacionnan di multi- 
functionalidad MFA, nan 
ta bou curatela. 

Cu esaki e fuente aki kiermen 
cu e personal trahando den 
acomodacionnan ta insiguri- 
dad riba nan futuro awor cu 
e gobierno nobo a indica cu 
nan kier cambio. E cambio ta 
mustra ta primordialmente 
un cambio di mando y cier- 
to trahadonan. Pa motibo di 
esaki a para diferente activi- 
dad, entre otro e huurmento 
di salanan den e MFA nan. E 
servicio di Censo si ta conti- 
nua. 

Manera conoci e MFA nan 
tabata forma parti di e vision 


di e gobierno di AVP pa asina 
trece cierto servicio publico 
mas cerca di pueblo. Tambe 
kier a crea un punto di en- 

cuentro social y cultural. 

E plan ta encera 5 MFA: 
Noord, Paradera, Savaneta 
y San Nicolas y na St. Cruz. 
Mei aña pasa a cuminsa cu 


e construccion di e MFA na 
St. Cruz y planea pa habri 
na maart 2018. Pero esaki 
no a pasa aunke e edificio ta 
casi cla pa uzo. E edificio aki 


tambe lo acomoda, banda di 
oficina auxiliar di gobierno, 
un sucursal di servicio di im- 
puesto, sala di curso/ reunion, 
bibliotheek y cafetaria. 


Setargate: sospecho Koolman den detencion 



ORANJESTAD - E so- 
spechoso Egbert ‘Yvan’ 
Koolman di e estafa miyo- 
nario na Setar cu bende- 
mento di celular (Setar- 
gate), ta den detencion. E 
informacion aki ta for di 
e ultimo desaroyonan di e 
caso di corte andando na 
Miami. 

Tin 25 sospechoso bou di 
cual tambe ex casa di sr. Kool- 
man, Evarina Koolman Hart. 
E caso aki a bin dilanti den e 
scandal fmanciero mundial 
conoci bou Panama Papers. 
Sr. Koolman lo a haci uzo di 
servicio di e bufete di aboga- 
do Mossack Fonseca (MF) pa 
crea un compania offshore y 
asina sistematicamente fix su 


mes. 

Manera Bon Dia a publica, 
e caso lo sigui tratamento 
na juli. Sr. Koolman ta acusa 
di defrauda e compania na- 
cional Setar den un periodo 
di 10 aña miyones di dol- 
lar, aceptando soborno di 
proveedornan di telefon 
mobil situa na e parti zuid 
di Florida. E Arubiano lo a 
cera contractnan na prijsnan 
infla, cual lo tabata 20% mas 
caro cu e prijs di mercado y 
na su turno tabata wordo rec- 
ompensa. Te ainda no ta cla 
cuanto placa exactamente ta 
supuestamente. A keda con- 
stata tambe cu e aparatonan 
tabata ‘refurbished’ y algun 
tabata hasta contene material 
pornografico. 


Setar a tene un conferencia 
di prensa despues pero hopi 
pregunta a keda habri. Entre 
otro e parti di recompensa- 
cion di clientenan di Setar. E 
compania si a confirma den 
un relato cu na 2014 a ricibi 
un ‘cantidad limita di celular 
cu tabata re-furbished y cu 
appnan no apropia den nan 
y mesora a saca esakinan for 
di lote pa benta’. “Setar ta ga- 


rantisa cu tur celular y pro- 
ductonan cu Setar ta bende 
na cliente ta di halta calidad 
y cu na ningun momento lo 
permiti productonan cu no 
ta original”, asina nan tambe 
a declara. Pero riba e pre- 
guntanan concreto di cuanto 
celular a bay riba mercado 
local y si nan a recompensa 
clientenan, te ainda falta un 
contesta. 

Tampoco a contesta e pre- 
gunta dicon no a entrega un 
keho na husticia Aruba. Sr. 
Koolman ta biba na Florida 
y e otro sospechosonan di 
companianan envolvi tambe 
ta situa na e estado Merica- 
no aki. Sinembargo e tabata 
traha na e compania na Aruba 
e tempo ey y na e momento 
cu e fraude a tuma luga. 

Keda sin contesta 

Tin mas pregunta cu Bon Dia 
a haci cu a keda sin contesta. 
Riba 23 di maart nos a entre- 


ga entre otro e preguntanan 
na Setar: 

1) Con bin a permiti pa laga 
e responsabilidad di compra 
den man di 1 solo persona? 

2) Kico precies e conseho di 
supervision ta controla ora 
nan haya sumanan di riba 
100 mil florin pa aproba? 

3) Nos tin declaracion di 
un fuente anonimo cu 
FBI a haci bishita na Se- 
tar na december, pakico 
esaki a pasa y kico a haya? 

4) A compronde cu na de- 
cember ora a retira e em- 
pleado a yega na un acu- 
erdo cu ne pa no bay OM. 
Si ta papiando di sumanan 
cu ta core den miyones, pa- 
kico a yega na e acuerdo aki? 

5) Ta bay tin consecuencia 
pa e director ya cu bou su 
maneho a permiti esaki pasa? 

6) Con ta eligi conseho di su- 
pervision y cada pasa cuanto 
tempo? 

Editorial 

Premio pa comunicado sin 
contenido 

Refineria di Aruba ta candidato 


Un comunicado a sali sin mucho contenido 
di empresa estatal Refineria di Aruba NV, pa 
duna un aclaracion tocante e reunion cu nan 
tabatin siman pasa cu delegacion di ‘Citgo Pe- 
troleum y Citgo Aruba’ manera textualmente 
e relato di prensa ta bisa. Asina anto nos por 
lesa den un otro medio pasobra e no ta manda 
na prensa en general. Despues di lesa henter e 
comunicado, nos mester yega na e conclusion 
cu e dos bandanan na mesa a acorda di man- 
tene contacto regularmente. 

Pero, esey ta e minimo toch, ta p’esey nos ta 
paga e gerencia di RdA pa mantene contacto, 
of no? Sin embargo, ta bay pa e cosnan cu e 
comunicado no ta bisa. No ta bisa cu tanto 
palabra cu tin un posibilidad real pa yega na 
regla e financiamento, cu ta e base di tur cos, 
y cu tabata e problema cardinal desde dia cu a 
firma, casi dos aña pasa. Mientras tabata haci 
cierto trabaonan na un nivel minimo, keto 
bay tabata buscando financiamento pa e parti 
grandi di e suma cu mester bin riba mesa pa 
realisa e proyecto. Riba tur esey, a bin e san- 
cionnan Mericano, cu Citgo (cual di nan?) a 
trece dilanti como argumento pakico mester a 
para e proyecto. Awor, nos por lesa e comuni- 
cado di dilanti bay patras, o pa robes, pero no 
ta bisa nada tocante e punto clave aki. Tambe 
nos no sa di ningun fuente cu gobierno Meri- 
cano lo a dicidi di suavisa e medidanan cu ta 
afectando e proyecto na Aruba. A contrario, ta 
parce nos logico cu e sancionnan ta keda na 
vigor, pasobra e proyecto ta di interes directo 
pa Pdvsa y gobierno delincuente di Nicolas 
Maduro. 

Un biaha mas un splicacion di e lasonan hu- 
ridico cu ta hunga un papel den esaki. Cit- 
go Aruba Refming NV ta 100% propiedad 
di Citgo Aruba Holding LLC na Delaware, 
Merca, cu ta 100% propiedad di PDV Hold- 
ing LLC na Merca, cu ta 100% propiedad di 
Pdvsa. Citgo Petroleum Corporation estab- 
leci na Houston, segun nan mes declaracion, 
ta duna asistencia tecnico den e proyecto y no 
tin un relacion, ni responsabilidad huridico 
cu e NV na Aruba. E beneficionan di un up- 
grader na Aruba, ta directamente pa Pdvsa, y 
tras di nan di gobierno di Venezuela, cu ta e 
obheto di e sancionnan Mericano, cu a haya 
apoyo di Union Europeo, Suisa y Panama pa 
su sancionnan. 

Anto ki motibo Merca lo por tin pa suavisa 
su sancion, si ta netamente e intencion cu 


beneficio no mester yega na Venezuela? Cu e 
comunicado no ta papia nada tocante e tema 
clave aki, ya ta papia pa su mes. Pero e ora e 
conclusion mester ta cu tanten tin sancion im- 
poni riba Pdvsa y gobierno Venezolano, nada 
por sucede. Anto pakico no ta simplemente 
bisa esey, na luga di bay papia tocante coop- 
eracion, unda RdA NV ta bay brinda apoyo 
pasobra nan tin experticio di e refineria. Re- 
ally, no ta p’esey tambe nos ta pagando e hen- 
denan aki pa nan haci tur cos cu ta contribui 
na e meta comun? Anto bo no por bin bisa 
nos despues di dos aña cu awor bo ta bay pone 
bo experticio na disposicion? Of por ta cu nos 
ta comprende e cos aki robes, y ta RdA NV 
ta bay tuma parti di e payroll pa continua cu 
e preparacionnan pa nan cuenta? Riba esey ta 
importante haya un clarificacion. 

Loke talbes e dirigentenan di RdA NV y Cit- 
go no ta tuma na cuenta, cu tin bastante hen- 
de cu ta sigui noticia tocante loke ta pasando 
cerca e bisiña, y ta consciente di e hecho cu 
na Venezuela un par di aña pasa caba, gobi- 
erno Venezolano a lanta un compania militar 
cu e meta pa opera henter e sector di energia. 
Nos por a mira con den e ultimo lunanan a 
reemplasa e top civil di Pdvsa, poniendo mili- 
tar na cabes, cu tin mas strepi cu Pdvsa tin 
refineria, pero cu no ta bay logra para e caida 
catastrofico cu ta na caminda caba. Anto con 
gobierno y directiva di RdA NV ta sinta papia 
cu ‘Citgo’ como si fuera henter e asunto aki 
no ta proyecto di e banda criminal mas grandi 
di historia di America Latino? 

Anto esey aparte di e hecho cu no tin prac- 
ticamente ningun perspectiva real pa yega na 
completa e rehabilitacion. Y pakico no? Paso- 
bra si e regimen aki keda sinta, e sancionnan 
lo no kita o lo bira mas pisa ainda. Asina lo 
yega na fin di e periodo den e contract y no 
por cumpli. Anto gobierno lo mester defende 
interes di Aruba y pone Citgo/Pdvsa respon- 
sabel. Si e regimen disparce, y ta di spera pa 
bienestar di nos bisiñanan cu esey ta e caso, ta 
improbabel cu e gobierno nobo ta bay aproba 
algo cu nan no tabatin nada di bisa aden. 

Nos tin e fuerte impresion cu loke ta sosodi- 
endo actualmente ta nada mas cu coopera cu 
Citgo pa no crea e impresion cu nan no por 
cumpli cu nan compromisonan contractual. 
Anto pa esey ta saca e tipo di pamflet aki, cu 
no tin nada concreto aden. Ta bon mes cu no 
tin premio pa e sorto di cos aki. 

Brasil: Manifestacion na yegada di Lula na Curitiba ta laga nuebe per- 

sona herida 


(Jornal do Brasil) - Nuebe 
persona a keda herida den 
e manifestacionnan cu a 
tuma luga na Curitiba, 
ora cu Luis Inacio Lula 
da Silva a yega na e ciu- 
dad pa entrega su mes, pa 
cuminsa cumpli cu e cas- 
tigo di 12 aña y un luna na 
cual el a keda condena pa 
corupcion y labamento di 
placa. 

Tres di e heridonan ta mu- 
cha, mientras un ta un polis 
militar y e demas ta simpa- 
tisante di e ex-presidente. 
Segun e comando di Polis 
Militar (PM), mayoria di es- 
unnan herida tabatin herida 
leve cu a trata na e luga mes, 
pero tres persona mester a 



bay Hospital Evangelico. 
Despues di e demostra- 
cionnan na fabor y con- 
tra Lula, e comandante di 
20 Batayon di Polis Mili- 
tar, teniente-coronel Mario 
Henrique do Carmo, cu a 
coordina e operacion, a con- 



sidera cu e accion policial pa 
mantene orden a bay relati- 
vamente bon. 

Despues cu e varios inten- 
tonan di sr. da Silva y su 
abogadonan,pa mantene 
den libertad te ora su caso 
bin den corte diamars, dia 


10 di april, a keda en vano, 
tabatin duda si e politico y 
ex-sindicalista lo cumpli cu 
e orden pa presenta na Cu- 
ritiba, y el a opta pa pasa 
anochi den e sede sindical 
na Sao Bernardo do Campo, 
den vecindario di Sao Paulo. 
Prome Lula a perde diabi- 
erna pasa e apelacion dilanti 
magistrado Lelix Lischer, di 
e Tribunal Superior di Hus- 
ticia, cu a nenga e apelacion 
presenta pa defensa di e ex- 
presidente contra e orden di 
encarcelamento emiti un dia 
prome (diahuebs) pa e hues 
federal Sergio Moro. Despu- 
es, su abogadonan a bolbe 
bin cu un apelacion contra 
e decision di sr. Lischer, ya 
drentando diabierna nochi, 
cerca Supremo Tribunal 


Lederal, pa suspende su en- 
carcelamento te despues cu 
su caso di apelacion keda trata 
dia 10 di april pa e Tribunal 
Regional Lederal di Cuarto 
Region na Curitiba. E mag- 
istrado Edson Fachin tabara 
encarga cu evalua e peticion 
nobo aki. Algun ora despues 
e di dos rechaso den menos 
di 24 ora tabata un hecho. 
Evaluando e situacion, sr. 
da Silva, cu decepcion pa su 
simpatisantenan, a anuncia 
cu e ta bula bay Curitiba pa 
entrega su mes, cu ‘su cabes 
na halto’ y cu e firme convic- 
cion cu e tratamento di su 
apelacion dia 10 di april lo 
resulta den un absolucion. E 
drama Lula asina a haya un 
conclusion temporal, pero 
cu mas pa sigui e siman aki. 


Mexico: Tension na frontera y inconformidad di gobernador di Nevada 


VENEZUELA: Senador Mericano Durbin a 
papia cu Nicolas Maduro 



(Univision) - E vocero di 
gobernador republicano 
Brian Sandoval di Nevada, 
Mary-Sarah Kinner a bisa 
den un e-mail pa The Asso- 
ciated Press cu e no ta kere 
cu desplega tropa ta c un uso 
apropia’ di Guardia Nacio- 
nal di Nevada. E1 a añadi 
cu gobierno di Trump no a 
contact e oficina di Sandoval 
tocante e propuesta aki. 

E gobernador de Nevada ta 
contra e intencion di presi- 
dente Donald Trump pa 
manda miles di efectivo di 
Guardia Nacional pa colabo- 
ra den vigilancia na frontera 
cu Mexico. 

Cas Blanco a anuncia plan 
pa manda 4.000 integrante 
di Guardia Nacional pa e 
estadonan cu tin frontera cu 
Mexico, cu ta Arizona, New 
Mexico, California y Texas. 
E gobernadornan republica- 
no di Arizona, New Mexico 
y Texas ta apoya decision 
di sr. Trump, mientras cu 
e oficina di gobernador di 
California, Jerry Brown no 
a contesta ainda si ta apoya e 
plan si of no. Mientras tanto, 
na Texas soldadnan arma cu 
ta realisa unicamente tarea di 
observacion y siguridad, ta e 
prome miembronan di e for- 
sa militar den funcion den e 
estado. General Tracy Nor- 
ris, hefe maximo di Guardia 
Nacional na Texas, a bisa cu 
pa awe dialuna lo desplega 
250 militar mas di cual algun 
lo ta arma di acuerdo cu e 
mision pa defensa propio. 
Aunke e Guardia Nacional 



di Merca ta forma parti di e 
forsanan arma di e pais, e ta 
consisti pa mayor parti di civ- 
il cu ta dedica un parti di nan 
tempo na servicio di nacion 
o un estado, den emergen- 
cia manera horcan,candela 
grandi y conflicto civil. Tur 
estado tin nan propio Guar- 
dia, manera Constitucion ta 
establece. 

Mientras tanto, na Mexico 
tin cada biaha mas duda cu 
e caravana di migrante di 
Centro-America lo pasa na 
algo mas cu un demostracion 
den teritorio Mexicano, cu 
tin cinco aña consecutivo di 
ser organisa caba, sin mayor 
problema y sin reaccion di 
parti gobierno Mericano. 


(lapatilla.com) - E influy- 
ente senador democrata 
di Estadonan Uni, Dick 
Durbin a reuni na Cara- 
cas cu presidente Vene- 
zolano, Nicolas Maduro, 
ken el a adverti cu e elec- 
cion convoca pa dia 20 di 
mei proximo lo ser con- 
sidera ilegitimo si e no ta 
cumpli cu standard nan 
internacional estableci, 
asina su oficina a informa. 

“Mi a biaha pa Caracas pa 
comprende miho e condi- 
cionnan cu e Venezolano- 
nan ta confronta y pa enfatisa 
cerca presidente Maduro pa 
e tene su mes na e normanan 
democratico basico, en par- 
ticular relaciona cu e dudoso 
eleccion programa pa mei”, e 
senador a señala den un co- 
municado. 

Sr. Durbin, miembro di e 
Comite di Relacion Exterior 
di Senado Mericano, tambe a 
reuni cu funcionario di gobi- 
erno y miembro di oposicion 
pa discuti e retonan cu e pais 
ta enfrentando. Asina el a 
reuni cu presidente di Asam- 
blea Nacional, e ministronan 
di Salud y Nutricion, lider- 
nan empresarial, grupo di 
sociedad civil, medico y or- 
ganisacionnan humanitario. 
E senador di New Jersey re- 
cientemente a presenta un 
resolucion den Senado, con- 
denando e accionnan repre- 


sivo y antidemocrtico di 
gobierno Venezolano, y pi- 
diendo pa convoca eleccion 
liber y husto pa su pueblo. 
Ademas, sr. Durbin tambe 
a reuni y a pone presion pa 
purba logra e liberacion di 
e misionero mormon Josh 
Holt, un ciudadano Meri- 
cano cu ta cera den prizon 
na Caracas desde casi dos aña 
pasa, y di cual Merca ta opi- 
na cu a presenta cargo falso 
den su contra, vinculando sr. 
Holt cu actividad terorista di 
un guerrilla. 

“Mi a señala cu ta existi 
un acuerdo bipartidista na 
Washington encuanto e 
problemanan economico, 
politico y humanitario pro- 
fundamente preocupante 
na Venezuela”, sr. Durbin 
a declara.E senador a keda 
'desconsola’ cu e realidad cu 


el a mira na e pais, special- 
mente pa e colapso di abas- 
tecimento di alimentacion y 
medicamento.“Desafortuna 
damente, no aborda e prob- 
lemanan, no celebra eleccion 
creibel y no libera e presonan 
politico y sr. Holt solamente 
lo isola Venezuela mas ai- 
nda na nivel internacional 
y lo crea mas tension den e 
relacionnan cu Merca”, el a 
agrega. Na 2017, sr. Durbin 
a presenta e Ley di asisten- 
cia humanitario y defensa di 
gobernabilidad democratico 
di Venezuela, cu ta ordena 
Departamento di Estado pa 
traha a traves di organisa- 
cionnan no gubernamental 
pa proporciona producto di 
salud publica, producto ali- 
menticio basico y asistencia 
tecnico na pueblo Venezo- 
lano. 

Colombia: Poco posibilidad pa biaha pa Venezuela cu cancelacion di COPA 



(ElTiempo) - E decision 
di parti di Venezuela pa 
cera relacion comercial y 
financiero cu Panama pa 
un plaso di 90 dia a causa 
cu a cancela e vuelonan 
di e aerolinea Panameño 
COPA Airlines pa e pais, 
un di e poco aerolineanan 
cu a dicidi di continua 
nan vuelonan, a pesar di 
e circunstancianan difi- 
cil na Venezuela. Di e 
manera aki, ta keda poco 
alternativa pa biaha desde 
Colombia pa Venezuela. 
Aeronautica Civil a confirma 
diabierna ultimo cu for di 
Colombia ta continua e op- 
eracion di Wingo riba e ruta 


Bogota-Caracas-Bogota, cu 
frecuencia di 7 vuelo pa si- 
man. Es decir, tur dia, menos 
diadomingo y dialuna, salida 
di Bogota pa 8:1 am, y di Ca- 
racas salida pa 12:05pm. 

E aerolinea Venezolano Av- 


ior, ta otro cu ta sigui pres- 
tando servicio te na e mo- 
mento aki, nan ta opera e 
ruta Bogota-Caracas-Bogota 
y, adicionalmente, e ruta 
Medellin-Caracas-Medellin, 
cu 7 vuelo semanal tambe. 


Di su parti, Wingo a afirma 
diabierna pasa cu Aero Re- 
publica, como aerolinea 
Colombiano, ‘no tin nin- 
gun afectacion y ta mantene 
cu normalidad su vuelonan 
riba e ruta Bogota-Caracas- 
Bogota, actualmente opera 
bao di e marca Wingo’.Otro 
alternativa ta e ruta pa Ca- 
racas via Miami, pero e prijs 
ta bira como 11 miyon peso 
(3800 dollar) y segun e agen- 
cia di biahe Almundo.com, 
no ta un opcion cu ta mustra 
interes, ni pa busca online, 
ni pa cumpra. Cu e situa- 
cion asina, e agencia a nota 
un incremento importante 
di 180% di e movemento na 


frontera na Cucuta; hende ta 
bay aya y ta tuma transporte 
via ruta terestre. “Tin vuelo 
di Avianca pa Cucuta cu no a 
conoce un incremento salva- 
he di tarifa, cu ta di 350.000 
peso pariba dependiendo di 
e fecha y e temporada, algo 
relativamente normal, pero 
cu ta refleha e afluencia mas 
fuerte cu ta mira via tera”, 
Maria Oriani, gerente na 
Colombia di Almundo.com 
ta bisaAdicionalmente, sra. 
Oriani a expresa cu tin trans- 
porte formal y no formal: 
“Nos sa di trafico informal cu 
ta pasa via Riohacha, hibando 
hende pa crusa frontera cu e 
pais bisiña.” 


Trinidad & Tobago: Persecucion di Venezolano den awa teritorial 


(CaribbeanN ewsN ow) - 
Ministerio di Siguridad Na- 
cional a bisa cu a sucede un 
incidente cu a aparece riba 
rednan social cu supuesta- 
mente tin envolvi persona di 
nacionalidad T rinidadiense 
persigui pa Venezolano den 
awa teritorial di Trinidad & 
Tobago, y cu esaki actual- 
mente tin nan atencion. 


A tuma contacto cu emba- 
hada Venezolano na Port of 
Spain y actualmente ta aten- 
diendo e asunto, e ministerio 
a bisa den un declaracion. 

E ultimo informacion ta cu 
tres ciudadano di Trinidad 
y Tobago ta den custodio di 
autoridad Venezolano y cu 
mester aparece den un corte 
Venezolano riba ora y fecha 


Venezuela: 

gnbernamental 

recurso 

(lapatilla.com/Bloom- 
berg) - E pago di e de- 
benan soberano (di go- 
bierno Venezolano) a 
marca comienso di e 
fin pa e empresa estatal 
petrolero di Venezuela, 
Pdvsa. Aña pasa, den un 
programa transmiti na 
television dia 19 di mei, 
presidente Nicolas Madu- 
ro a bisa cu e pais a paga 
mas di 60.000 miyon dol- 
lar na debe externo den e 
ultimo 24 luna. 

“Si Venezuela dicidi honra e 
pagonan di debe, e ta desvia e 
fondonan di fluho di Pdvsa y 
lo acelera e caida di produc- 
cion den e proximo lunan- 
an”, e analistanan di BIMi 
Research a skirbi den un nota 
na e clientenan siman pasa. 

E pais ta debe casi 9.000 mi- 
yon dollar na bono e aña 
aki. Y despues di no cumpli 
cabalmente cu pago di mas 
di dies bono soberano na no- 
vember 2017, ta posibel cu 
Nicolas Maduro lo uza mas 
ainda e fondonan di e pro- 
duccion petrolero pa paga 
bono. 

Ademas, e analistanan di 
BMI ta bisa cu e cambionan 
frecuente den e personal di 
Pdvsa por percura pa un bre- 
cha den habilidad di e em- 
presa, loke lo duna un caida 


Pago di debe 
ta laga Pdvsa sin 
pa inverti 

adicional den produccion. 

E produccion petrolero di 
e pais a cay un impresion- 
ante 13% aña pasa -cerca di 
300,000 bari pa dia - mien- 
tras cu e fondonan di Pdvsa a 
keda destina na pago di bono. 
Algun analista a predeci cu e 
perdidanan di capacidad di 
produccion di crudo por ta 
na caminda pa bira dobel di 
esey na 2018, segun Business 
Insider. 

E general di division Manuel 
Quevedo, eligi pa Maduro 
pa lidera e sector energetico 
di Venezuela na november, a 
priminti di reemplasa e prin- 
cipal funcionarionan di Pd- 
vsa pa miembro di ehercito. 
E reestructuracion supues- 
tamente tin como obhetivo 
combati corupcion, segun 
Reuters, pero por afecta mas 
ainda e industria cu ya ta 
tambalea. 

“E puestonan principal di 
liderazgo den Pdvsa ya a 
haya reemplaso pa miem- 
bronan di ehercito den e 
ultimo lunanan den un es- 
fuerso pa consolida poder 
di presidente Maduro, de- 
bilitando asina e sector den 
futuro previsibel”,segun e 
analistanan. Ta anticipa un 
caida di 21,8% di produccion 
di petroleo na 2018, compara 
cu aña pasa. 



ainda pa determina. 

Basa riba informacion ricibi 
di e autoridadnan Venezo- 
lano te asina leu, tabata per- 
sigui varios embarcacion di 
Trinidad & Tobago, pa pesca 
ilegal den awa teritorial di 
Venezuela. E persecucion lo 
a continua te den awa terito- 
rial di Trinidad & Tobago. 
Ta necesario tuma na cuenta, 
segun e ministerio di Trini- 
dad & Tobago, cu e Con- 
vencion di Nacionnan Uni 
en cuanto Ley di Lama, ta 
considera ilegal drenta den 
awa teritorial di un estado 
soberano, sin consentimen- 
to di e estado ey. Ademas, 
Guardacosta di Trinidad & 
Tobago ta mantene un pres- 
encia constante na costa sur 
di Trinidad como parti di su 
operacion rutinario. Guarda- 
costa di Trinidad & Tobago a 


reporta cu durante operacion 
rutinario haci siman pasa, a 
observa dos canoa no identi- 
fica crusando entre awa teri- 
torial di Trinidad & Tobago 
y Venezuela. Sin embargo, 
ta parce cu ora e embarca- 
cion nan cu tabata persigui a 
mira e barco di Guardacosta 


di Trinidad & Tobago, nan a 
retrocede te den awa terito- 
rial Venezolano. E barco di 
Guardacosta, di acuerdo cu 
ley internacional, no a per- 
sigui e embarcacion nan ey te 
den awa teritorial. E captura 
di e personanan a tuma luga 
anto den awa teritorial Vene- 

Sospechoso den libertad pa fayo di OM 


GEES - Recientemente un di e sos- 
pechosonan si un atraco fatal cual 
a tuma luga na Gees, a keda liber 
despues cu Ministerio Publico a 
comete un fayo den e dossier. 

Ministerio publico ta bisa cu ta trata di 
un fayo asina grave y pa e motibo aki a 
laga e sospechoso den libertad. Ex- fiscal 
a pone intencionalmente un declaracion 
di un testigo den e documentonan penal 
sabiendo cu esakinan tabata encera dife- 
rente informacion incorecto. asina corte 
a bisa den su veredicto. E castigonan ta 
hopi menos cu loke OM a demanda. 
Esaki ta segun e fuente Metronieuws.nl. 


Dos sospechoso ta haya dos aña, mien- 
tras Yero V (22) ta haya 6 aña castigo. 
Husticia a pidi castigonan di 13 y 15 aña. 
Un di 4 sospechoso Fidan J (25) a keda 
absolve pa motibo di un fayo. A pidi 12 
aña castigo pe pero corte a husga cu el a 
keda un tempo inhustamente den aresto 
preventivo. E atraco a tuma luga den 
oranan di mainta na juni 2016. 

Aki ta unda e atracadonan a maltrata e 
anciano seriamente y a mare cu tape, ha- 
bitante di 69 aña a resisti fuertemente. 
Djis despues cu nan a bay, e homber a 
fayece. E dama a sobrevivi e atake y a 
keda obliga di saca plaga for di safe. No 
ta conoci cuanto placa e tabata. 




Tratamento di laser por ser duna pa specialista so 




This posiMon. is in full chorge of the Front of Ihe House opemlians. Ideol condidote hos 
experience in fine dining, HACCP and specialty diefs. 


Requirements; 

* Minimum S years' experience in similar position. 

* Strong leadership and supervisory skills - ability to coach and discipline the team. 

* Strong customer-centric orientation and great social skllls with friendly personality. 

* HACCPproñcient. 

* Experience in fine dining and knowledge of spedalty dining/diet preferences. 

* Must speak English fluently. Spanish is a plus. 

* Care about the environment. experience with environmenta! certifications. 

ln return for excellent performance and skills, Bucuti & Tara Beach Resort offers a superior 
compensation package, induding a competitive salary. bonus program, dental and vision 
coverage, pension programand additlonal pcrks. 

This position reports to the F&B Director. 

Only candidates who meet the required criteria wili be contacted. 

Please enaail Resume to; hrmanager@bucuti.com 

aucuTi RESTAURANT 

BCACKH AEIDRT > A R UELA 

A VlEW TO IflW FOP 


WILLEMSTAD - Tratamento di Ultra Violet (UV) 
den un Beauty salon por solamente wordo uza pa un 
specialista of un doctor di cuero. Esaki ta segun e rap- 
port cu a keda haci pa inspeccion di salud publico. 
Cosmetic Center Curaçao cu a habri su portanan re- 
cien ta cumpli cu e standardnan nobo aki. 

E operacion di e Cosmetic Center Curaçao a wordo otorga pa 
Suzy Camelia-Rómer, minister di Salud. Esaki ta garantisa e 
clientenan un atencion cosmetica y tratamento di calidad hal- 
to. Tambe e ta garantisa un provision amplio di informacion 
na e cliente di e parti di e dokternan y personal cu ta capacita 
pa haci e trabou aki. Debi cu e Cosmetic Center Curaçao 
ta ofrece cuidonan safe y controla y tambe esaki ta stimula 
turismo medico, di cual como resultado ta activa un mercado 
nobo pa e isla. Esaki ta segun e fuente Curaçao Chronicle. 

Corsou ta conoce otro caso di morto den trafico 


WILLEMSTAD - Du- 
rante fin di siman tras di 
lomba Corsou ta conoce 
otro caso di morto den 
trafico. 

Pa mas o menos 04.03 mar- 
duga central di polis a keda 
notificacion cu riba Winston 
Churchillweg tin un dal- 
mento entre dos auto y cu 
tin varios herido. Na yegada 
di e patruya policial nan a 
bin topa cu e dos auto, uno 
tabata un Ford Focus cora y 
e otro un Scion preto. Taba- 
tin total cuater herido den e 
Ford Focus. Esaki ta segun e 
fuente Loopabc. 

Un di e victimanan, un dama 
cu tabata cinta dilanti banda 
di chauffeur di a Ford Focus 
no tabata duna señal di bida. 
Den Scion tabatin solamente 
e chauffeur cu a sinti poco 
dolor na su heup. Cu am- 
bulance a transporta tur tres 
victimanan pa SEHOS pa 
tratamento medico. Alrede- 
dor di 04.50or dokter di polis 
a constata morto di e dama 
Rai'sha Rationella Offerman, 
nace na Hulanda 15 februari 
1992 cu tabata sinta dilanti 
banda di e chauffeur den e 
Ford Focus. E victima aki a 
haya un fractura na su nek. 

For di un investigacion pre- 
liminar cu polis a realisa na e 
sitio a resulta cu e chauffeur 
di e Ford Focus e homber 
chauffeur 27 aña di edad, cu 
tabata maneha e Ford Focus, 
a desvia na su man robes y a 
sigui core eynan cu conse- 
cuencia cu el a bin dal frontal 
contra e Scion cu e conse- 
cuencia ariba menciona. 

Durante cu e polisnan tabata 
haci investigacion na e sitio, 
polis a haya informacion cu 
un di e victimanan cu taba- 
ta envolvi den e accidente a 
sconde algo bou di un bari 
di kliko den cercania. Ora 
cu polis a bay investiga nan 
a haya y confisca un pistol 
marca glock cu un cashi di 
bala largo. 


ARUBA 



Dl NOS E TAI 




SUZUKI 


2018 IGNIS GLX 


2018 BALENO GL 


BBO/BAZV FREE 


AWG 


34,000 


2018 GRAND VITARA JLX 

WA& AWG. 51,000 


BBO/BAZV FREE 


AWG. 


BBO/BAZV FREE 


AWG. 49,500 


‘Promotion valid only on salectad models 
in stock, Campaign valld untll April 30,201S, 


Ultimate 

AUTOMOBILES 


Ultmate Automobiles 

Sabana Blanco 35 
Oranjestad. Aruba 
(297) 583-9800 or (297) 583-9660 

Facebookxom/Suzuki Aruba 


YEAR 

VUARRANTY 

OB lOO-OOOKM 

Clasificado Economico 


PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

na Rooi Bosal 

un trailler 2 camber, 1 baño, 
sala y cushina ta hunto 
“no muebla” pa mas info 
Tel. 592 7934 


TABENDE 

un auto marca Chevrolet 
modelo Epica, aña 2007 aut. 
Excelente condicion 

Tel.592 5462 


TA BUSCA 

Trabow part time 
preferibel entre 5 pm - 9pm 
Please yama 
Tel: 564 3588 


SERVICIO PUBLICO 

Mr. Facunda clarividente/ 
Santero. Tur problema tin solu- 
cion trabou 100% garantisa 
Reuni amor, kita mala suerte 

Tel: 740 2206 

_ TA HUUR _ 

Apartamento di 2 camber full 
muebla na Seroe colorado. Pa 
info pls. Yama 

Tel.5698007 


TAHUUR 

Studio Apartment 750 + 1 luna 
Muebla pa 1 persona. 

Tur cos inclui 

Tel. 741 8637 


FOR SALE 

Old style two story kunuku 
house on a hill with ocean view 
in Kamay/ Noord for $278,000 
Call Mito at 593 6318 


SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


TABENDE 

un woontrailer Fl.20.000 
y 600 blokki di seis 
F3,= pa un 
Tel.594 4953 


SERVICIO PUBLICO 

ta drecha tur sorto di Imagen 

Tel. 584 2489 


TABENDE 

un electric bike, top speed 
40 km/hr marca Jetsonbike. 
Poco usa . Awg.3,750 
Pa mas info yama 

Tel.561 1761 


SERVICIO PUBLICO 

Mi ta ofrece pa cuida mucha y 
hende grandi, haci cas limpi, 
mentenimento di beauty salon, 
ayudante di cushina, vendedora 

Tel. 748 7066 /748 7041 


SERVICIO PUBLICO 

Buscando auto pa huur y na bon 
prijs? yama nos 
Tel. 593 9953/ 593 8453 


TAHUUR 

Cas, 2 camber, / 2 baño 
Pos Chiquito Afl.3000 
Bista pa lama 
Tel.592 9966 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 
Tel. 566 2687/732 2590 


TABENDE 

Toyota Tercel ‘98 automatic, 
airco,spuit nobo / plus sienta 
nobo Afl.2900+ indoor 
sport cycle trainer 195 

Cel.733 4448 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 


TAHUUR 

Studio na Aruba Beach Club 
por acomoda 4 pers. 
Siman 28 di July prijs: $750 
Tel. 582 2320 


TA BENDE 

1 Toyota Tercel autm 
1 Hyundai Electra autm 
1 Nissan Sentra autm 
Cel. 569 4901 


SERVICIO PUBLICO 

Se ofrece enfermera con experi- 
encia para cuidar adulto o niños 
discapacitados 
Tel: 566 3098 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel.561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


TABENDE 

un cas na Wayaca Residence 
3 camber, 2 baño. 

Af1.525.000 (negociable) 
Tel. 592 9966 


TAHUUR 

1 Apt pa 1 of 2 pers. no muebla, 
exclusivo + 1 luna di deposito, 
Companashi, Reamuustraat 
Tel. 592 9966 


SERVICIO PUBLICO 

Pa tur di trabou di verf sea cas 
of negoshi . Trabou garantiza 
Tel: 561 5597 


TAHUUR 

La Cabana Timeshare 
1 camber di 29 di maart te 6 
april Semana Santo 

Tel. 583 8132/641 6184 


TA BUSCA 

Trabou pa cuida persona 
of pa haci cas limpi 

Tel. 5681152 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TABENDE 

SUV Mitsubishi Montero 
den bon estado Afl.5.500 

Pa mas informacion por yama 
Tel. 593 8420 

TABENDE 

Tereno propiedad na Paradera 
cu caminda di klinker. 

Por traha bo mesun 
modelo di cas 

Tel.582 8080 

SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 

SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 

SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel.746 0518 


TA BENDE 

Cas + apt. erfpracht 950 m2, 
construccion 635 m2, Caya 
Betico Croes Afl.600.000 

Tel. 592 9966 


TAHUUR 

Studio di 29 di maart te 6 april 
Semana Santo 

Tel. 583 8132/641 6184 

TAHUUR 

Appartment amoblado 

2 camber. Ponton 

Tel. 745 0559/ 733 4033 

TABENDE 

Tereno comercial na TL. 

Prijs 175,00 m2 

Uno di 1056 m2 awg 
273.300,00 otro di 
1000m2 awg 175.000,00 

Tel. 593 2952 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


AB0NA PA SOLAMENTE AFL. 35,- PA LUNA Y RICIBITUR DIA B0 CORANTNAN PREFERI 

MAS CERCA Dl iO! 



Yena aki bao e siguiente informacion 


TolQfnn □ ^obranza na Cas. 

Jvjply.l I □ Cobranza na Trabao. 

Nomhpr rnmnlpt0 , I—I P^IQ^I VI3 Banco (Standing Order) Aruba Bank no:33266.8 

H . □ PagaAruba BankABO 0NLINE . 

Adres di entrega: . □ Paga cmb online . 

Adres di cobranza:. □ponedenBox. 

□ Tira den Cura. 

Pago Adelanta: \3num DóLuna Diaña 


Yama na telefon: 582-7800 of manda un email na accounting@bondia.com 

www.bondia24.com 

‘Bo ta bay contra naturalesa, ora bo kier haci tur hende mesun cos’ 



UTRECHT - Mi hendenan! Nos 
t’ey yiu. Holding on tight, nani- 
shi cera den bus pasobra temper- 
aturanan a subi y tur hende sa 
kico esey kiermen na e pais unda 
hopi hende ta lubida di uza de- 
odorant. Maar goed! Eindelijk 
3 zonnestralen we gaan in bikini 
naar de stad. 

Siman pasa, pa esunnan cu a les’e, e 
entrevista di e hoben cu a acerca Bon 
Dia pa papia tocante studiantenan cu 
ta topa cu hopi retraso cu nan estudio 
a haya hopi atencion. Aunke mi no a 
mete den ningun discusion, manera 
un bon media scout mi a lesa hopi 
diferente comentario. En particular 


esun cu a yama mi atencion ta di un 
homber cu a comenta cu e ta won- 
der si studiantenan di otro regionnan 
ta struggle mesun hopi cu esunnan 
di Aruba pa haal nan diploma. Pero 
manera e studiante di Aruba mes a 
comenta den e entrevista, tur studi- 
ante nan jornada ta diferente. Ade- 
mas, tin letterlijk un cos cu yama 
biodiversidad, cual kiermen cu niun 
hende na mundo y nada den natura- 
lesa ta wordo crea mesun cos. Nos 
ta bay contra naturalesa ora nos kier 
haci tur hende mescos, of trata tur 
na un manera igual. Esaki bo ta wak 
principalmente, desde comienso den 
curriculum nan di scol, cu obvia- 
mente no ta traha pa tur mucha. Pero 


toch mayornan mes ta forsa e mucha 
pa yena un cierto standard y ora nan 
no cumpli cu esaki, e ora si mester 
dividinan pa categoria. Siendo cu nan 
potencial por a wordo eleva desde 
trempan, si solamente nan lo topa cu 
un curriculum cu lo adapta na nan y 
no vice versa. 

Por ay mi a wak skirbi cu hopi biaha 
e A student ta caba na traha pa e C 
student y e B”student ta caba na traha 
pa gobierno. Ta berdad cu scol ta un 
sistema diseña pa haci nos manso y 
robotnan cu ta haci manera nan ta 
wordo instrui. E ta pa un motibo cu 
hende cu mas recurso ta manda nan 
yiunan institutonan priva. Y e no ta 
un coincidencia cu hobennan cu 


den un manera ta shake up things, 
durante nan careranan escolar ta net 
esunnan cu ta beat e sistema y obtene 
exito. Maar goed, tur esey ta bijzaak. 
Locual di berdad ta importante pa re- 
marca ta cu na Hulanda, mayoria di 
studiante ta struggle sin importa di 
cual region nan ta bin. Y mi ta bisa 
esaki pasobra ami mes ta haciendo un 
carera na Ingles y tin ora mi ta sinta 
cu te hasta 10 diferente nacionalidad 
den un klas y si mi cuminsa bisa cu- 
anto problema studiantenan ta haya 
na e pais aki mi no lo caba ni awe, ni 
mañan. 

Studia na Hulanda ta un business 
y e ta wordo trata como tal tambe. 
Tin landlords cu no kier nada di 
haber cu huur na studiantenan in- 
ternacional. E studenten huizen nan 
tin mil y un tipo di rekisito pa tuma 
studiante tambe y esunnan Hulan- 
des semper ta haya preferencia. Mi 
a topa cu studiantenan cu a te hasta 
bolbe nan pais pasobra nan no por a 
haya un luga stabiel pa biba y e stress 
di muda constante tabata haci cu nan 
no por siña. Tin esunnan cu ta vocal 
tocante e maltrato cu nan ta ricibi na 
man di e Hulandesnan y tin esunnan 
cu simplemente no ta fit cu e siste- 
ma universitario y ta end up ta drop 
out. Claro cu na Aruba, bo ta tende e 
banda di studiante Arubiano so. Pero 
mi por garantisa boso nan mi hende- 
nan, we’re all struggling here pasobra 
careranan universitario simplemente 
no ta algo facil pa deal cu ne. 

Y ainda asina, mi ta tribi di bisa cu 
esunnan cu ta sufri mas ta keda e 
studiante Caribense. No solamente 
pasobra nos no ta e preferinan di e 
Hulandesnan, no solamente pasobra 
nos tin un contexto cultural dife- 
rente. Sino pasobra nos no por afford 
bay cas mesun hopi cu e otronan den 
region. Mientras cu esunnan Hu- 
landes por bay su cas tur weekend y 
haya sosten, esun di Alemania por bay 
Stuttgard pa 80 euro, esun di Spaña 
por bay Madrid pa 50 euro, E studi- 
ante Caribense mester busca cu kico 
yena tur su dianan, pasobra bay cas pa 
un rato simplemente no ta opcion. 
Nos ta hende di tur hende y mientras 
cu esey ta haci nos amabel, e ta nos 
downfall tambe. 


Robert Arends: 

‘Independisa con’ 


ORANJESTAD - Ora lesa 
den prensa local cu e go- 
bierno nobo ke bay inde- 
pendisa entre otro Raad 
van Advies y Algemene 
Rekenkamer por con- 
sidera e plan aki algo posi- 
tivo y ta puntra pakico no 
a inclui conseho electoral 
supremo den e plan. 

Semper mi ta keda pone aten- 
cion riba e hecho cu Aruba ta 
un isla di hopi menos habi- 
tante cu e pais Hulanda cu tin 


miyones di habitante cu un 
organisacion estatal basa riba 
su grandura y historia. P’esey 
Aruba mester pensa pa traha 
riba un organisacion estatal 
cu un pueblo di e tamaño di 
Aruba por carga fmanciera- 
mente y cu por funciona mas 
eficiente. Nada di dos instan- 
cia di Aruba traha e mesun 
trabao! Sigur sigur Aruba ta 
dispone di hopi hende cu bon 
preparacion y cu hopi bon 
experiencia den con Aruba a/ 
ta funciona. E unico cos cu 


ta pidi e expertonan aki ta : 
basa boso mes riba boso ex- 
periencia na Aruba y no laga 
e teoria cu boso a siña segun 
estudio na Hulanda domina 
boso pensamentonan intro- 
duciendo copianan! 

Na kico mi ta referi specifi- 
camente? Mi ta referi na e 
tareanan y organisacion in- 
terno di RvA y AR pa Aruba. 
Si den e actual situacion RvA 
y AR ta traha pa gobierno of 
parlamento, den un situacion 


nobo nan mester ta disponi- 
bel pa traha pa gobierno , 
parlamento y pueblo. Ade- 
mas mester introduci den e 
leynan e obligacion di infor- 
ma pueblo sin cu gobierno of 
parlamento por prohibi nan. 
Pa pueblo nan mester ta un 
fuente habri di informacion 
y di conseho. Tambe mester 
pone den e leynan cu e linea 
pa e instancianan for di cual 
RvA y AR mester haya infor- 
macion pa nan trabao mester 
ta un linea directo sin inter- 


mediacion di gobierno of 
parlamento y si ta necesario 
pa nan trabao nan mester por 
tuma suficiente empleado 
den servicio. 

Pa loke ta integridad y trans- 
parencia nan mester ta e 
ehempelnan pa otro instanci- 
anan di gobierno y parlamen- 
to. Por studia si RvA y AR 
mester bay traha completa- 
mente cu empleadonan/con- 
seheronan full-time en bes di 
miembronan part-time. 

Automobilista a subi rotonde Sasaki 


ORANJESTAD - Den a lubida riba esaki y a dal den 
weekend un dama chauffeur acera y subi e rotonde. E auto 
biniendo for di nort riba Sa- a keda basta kibra, pero nin- 
sakiweg -yegando e rotonde- gun persona a keda herida. 




NOWHIRING 

We are currently seeking qualified maintenance 
personnel to join our maintenance department team. 

Our company offer competitive salary structure, 
bonus benifits and a fare practice work enviroment. 

BASIC WORK REQUIREMENTS AND QUALIFICATIONS: 

• Must have minimum 2 years electrical experience. 

• Technical experience with airconditioning units. 

• Must be able to work independently 
• Good communication in Papiamento, English and Spanish 

• Must be able to work both day and night shifts. 

MUST HAVE LEGAL WORK STATUS 


Send resume by email: nadia@brickellbayaruba.com 
or apply in person at Brickell Bay Beach Club & Spa hotel 
located on Palm beach. 



Reiojes 

Pulseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 


No tjntemno 
pa Lada y Seca bo 
Pañananl 

Pa$ay Laganar na: 

AQUA 

^ LAUNDRY 

Habrl di Dialuna pa Drohra 
T:30am rton StQp 73Gpm 
Diadtminaode 9:00am-l:DO^m 

BACHUE Tel: 587 0772 


vrr 

Joyeroi 

Compramos 

Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dlaiuna pa Diasabra 
9:00am pa lOOpm v di 200pm - fi:00pm 


JOYERIA 

COMPRA Y VENTA 


Tanki 

Leendert 179-A 
Tel: 587 3940 
Fax: 587 2478 
Cell 592 9055 

smaili adalbeflowllaQtivs.cóm 

Sospechoso deteni despues di bringamento cu machete 



ORANJESTAD - Diasa- 
bra cu a pasa polisnan a 
keda manda pa Avenida 
Alo Tromp, pa un brin- 
gamento formal andando 
entre grupo di persona, 
unda tabata tin machete y 
tambe posibelmente arma 
envolvi. 


Na yegada polis a papia cu 
algun persona y ora a bay 
atende cu un di e sospechoso- 
nan, esaki a ranca un careda, y 
asina a tuma luga un persecu- 
cion grandi cu a bin termina 
te den Renaissance hotel. 

E sospechoso a keda lo- 
calisa den baño di e dicho 
mall, pero no sa si e lo por 


a sconde e arma un caminda. 
Recherche tambe a yuda cu e 
persecucion aki. 

E sospechoso a keda deteni 
hiba warda, mientras den e 
area di Ranchostraat a papia 
cu e otro personanan envolvi. 
Si en berdad tabata tin arma 
envolvi, no ta conoci. 



Chauffeur bebi ta dal den trafico contrario 




SANTA CRUZ - Den frn 
di siman cu a pasa a sosde 
un accidente, unda un au- 
tomobilista den un van a 
bay dal den un nissan sil- 
via. 

Esaki a tuma luga riba e ca- 
minda di Santa Cruz pa 
Cashero, banda di Fa Yang 
supermarket. Polis na e sitio 
a tuma nota cu e van a bay 


den banda contrario, pone cu 
e chauffeur di e auto nissan a 
baha caminda pa evita un ac- 
cidenta frontal y asina mes e 
van ta dal den banda robes di 
e auto. Polis a detene e chauf- 
feur di e van pa core auto bou 
influencia di alcohol. Para- 
mediconan di ambulance a 
controla e pasahero di e nis- 
san silvia cu tabata keha di 
dolor na curpa. 



fiiryijuuli 


facebook.com/bondianoticia 
























BJfePw 


DIALUNA 9 APRIL 


A14 l RIBA CAYA 


Pronostico 
di tempo 

Tempo: 

Levemente te parcialmente 
nubia cu chens pa un awa- 
sero pasahero 

Temperatura maximo 32 
grado Celsius y tempera- 
tura minimo 26 grado Cel- 
sius. 

Solo lo baha awe nochi 
06:51pm y lo sali mañan 
mainta 06:3 lam. 

Biento: 

Modera for di direccion 
oost te noordoost; forsa 3 te 
4 (12 te 30 km/ora, 7 te 16 
nudo). Den dia basta fuerte 
te posiblemente fuerte den 
rafaga; forsa 5 te 6 (31 te 50 
km/ora, 17 te 27 nudo). 



Situacion general di 
tempo: 

Un aumento temporal di 
humedad den proximo 24 
ora lo pone cu lo bay tin 
mas nubia den region local. 
Den oranan di marduga y 
mainta tin chens e ora ey pa 
un awasero local mientras 
sobra di dia tempo lo keda 
generalmente seco. 

Condicion di lama: 

Olanan di lama lo ta for di 
direccion oost cu haltura 
di 3 te localmente 6 pia; e 
olanan di mas halto lo ta 
na costanan oost, noord te 
noordwest di e isla. 


Detencion di cuatro persona 
riba lama cla pa tira droga 



ORANJESTAD - Diasa- 
bra for di oranan di ano- 
chi e radar di kustwacht 
tabata capta movecion di 
un boto drentando Aru- 
ba sin permiso. Di biaha 
kustwacht y team mari- 
timo a subi lama. Tabata 
tin vigilancia tambe riba 
tera ya haya asistencia di 
helicopter tambe. E fron- 
tera tabata tin vigilancia 
den tur skina y pa mas o 
mensolOor di anochi kust- 


wacht a canta bingo. 

Kustwacht a gara e boto pa- 
bou Aruba, cual kier a drenta 
nos isla scondi via costa nort. 
Ta trata di un boto cu cuater 
persona abordo y a haya pak- 
etenan, aki ta unda nan a no- 
tifica departamento narcotica 
pa asina presenta na kustwa- 
cht cual a bay cu e boto y e 
detenidonan. 

Foto cortecia kustwacht news 




Bo ta stima bo yiu 

Na abuso di 

Mucha... 

HASI USO Dl CARSEATI 



Atraco arma riba Lucky Shag One 



SAN NICOLAS - Diasa- 
bra durante oranan di 
anochi polisnan a keda 
manda c pa Lucky Shage 
One na San Nicolas na 
unda a sosode un atraco 
arma. Na e sitio polis ta 
papia cu e victima cu ta 


declara cu e atracado ta 
un mucha homber riba un 
bicicleta bisti full na preto 
y tabata tin un cuchiu den 
su poder. 

E1 a bay cu por lo menos 500 
florin. Atraco team tambe a 


presenta pa haci nan inves- 
tigacion y tambe personal 
di slachtofferhulp a yega pa 
brinda ayudo necesario na e 
victima. 

Si cualkier persona por tin 
informacion por fabor yama 
tiplijn 11141. 


Pelea entre taxista y turista 



ORANJESTAD - Diabierna 
durante oranan di anochi 
polis a keda para pa trahado 
di siguridad di Renaissance 
ocean view, pa un pelea en- 
tre taxista y turista. 

E oficialnan a baha pa asina 
intermedia den problema. E 
taxista a declara na polis cu na 
caminda pa e hotel, e turista ta- 
bata tin discusion den e auto y 
na e hotel e turista a cera e porta 
di auto duro y aki ta unda e tax- 
ista a bay reclam’e. E turista lo 
a pusha e taxista cu consecuen- 
cia el a cay riba su brasa y tabata 
keha di dolornan fuerte. Polis a 
detene e turista pa agresion. 

Open doily 10am to 4am | j.L Irausqiiin Blvd #47 
5B3.5000 | casinoolhambrb.com 

/. \ ± 'Hi ■ * % J-W.V »V r l 4 v ^ r-'k 

CñSlNO AND SHOPS 


NEW ALHAMBRA CLUB MEMBERS CAN WIN UP TO 

$ 1.000 IN FREE SLOT PLAY! 


New Members Also 
Receive Weekly Specials 

Free $10 Match Play | Half-Off Sandwich in The Cove 
$10 Free Slot Play when you earn 250 Points 


içç giMi riujr ii ic juu |wii 

GUARANTEED. 


ffove/i'f played at Alhambra in 18 months? 

You are eligible for fhe New Member offer! 

Stop by tbe Players' Club for details. 


v k 






Team di huesped a gana team Riu Palace Aruba y Antillas 




ORANJESTAD - Reci- 
entemente a tuma luga 
competencia amistoso di 
volleyball entre huesped- 
nan y Riu Palace Aruba y 
Riu Palace Antillas. Esaki 
ta segun e comunicado cu 
nos a ricibi di Riu Palace. 


E combinacion di e team din- 
amico di ambos hotel tabata 
activo y a demostra cu nan 
ta traha den team y espirito 
contra e huespednan. Tur 
hende a disfruta y e huesped- 
nan para na banda tabata 
apoya ambos team. Na fmal 
di e wega e team di huesped 
a bay cu e victoria, unda nan 


a demostra miho tecnica con- 
tra e team dinamico di Riu 
Activities. 

Studiante na Hulanda, Nicole Manzo 


BJKDW 


‘Mi kier inspira hende biba un bida cu nan ta contento cu ne’ 


LEIDEN - Nicole Manzo 
ta un studiante Arubiano 
di 18 aña cu a yega Hu- 
landa algun luna pasa. 
Studiando toegepaste psy- 
chologie na Hogeschool 
Leiden, e hoben banda di 
su estudio ta enfoca den 
comparti su amor ta fit- 
ness y un estilo di bida 
comiendo den un manera 
vegan. Den e entrevista 
aki e ta conta Bon Dia con 
el a yega eynan. 

Manzo, cu ta di descenden- 
cia Venezolano y Portugues, 
a nace na Aruba y ta con- 
sidera su mes un persona 
hopi motiva y apasionante. 
E ta comenta “Mi gusta uza 
mi creatividad pa get mi mes- 
sage out there. Motivando y 
inspirando hende pa strive pa 
mehora nan mes y haci kico 
nan ta passionate about ta mi 
number un meta. Esey por ta 
den fitness, health, business 
of creatividad. Algun luna 
atras mi a dicidi cu mi kier 
a uza e plataforma di social 
media pa get mi message out 
there. Awo mi ta bezig ta haci 
fitness, health y motivational 
videos y Instagram posts cu e 


meta di pusha y inspira mas 
hende, specialmente hende 
muhe.” 

Contenido 

E hoben ta conta cu no ta tur 
cos ta motivacion so, tambe 
e ta papia di topiconan mas 
dificil 

manera insiguridadnan y e 
relacion toxico cu hopi hende 
tin cu cuminda y ehercicio. 
Segun e hoben, el a dicidi 
di bira vegan pa medio di su 
propio boluntad. “Un vegan 
ta un persona cu no ta come 
niun carni of producto di 
bestia manera lechi, Manteca 
y webo. Mi a tuma e deci- 
sion aki tempo cu mi tawata 
tin un relacion hopi malo cu 
cuminda y mi tawata bibando 
un bida cu no tawata hopi sa- 
ludabel. Mi tawata obsessed 
cu dieet y mi no tawata hopi 
contento con mi tawata ziet 
eruit. Mi pasa un tempo hopi 
dificil cu mi self image y mi 
tawata tin hopi insiguridad. 
Mi tawata pasa dianan cu mi 
no lo come paso mi tawata 
kier a bira mas flaco y mi 
tawata kere cu esaki tawata e 
solucion. Despues di e deci- 
sion aki mi a cuminsa get den 


e bida di fitness y salud.” 

No depriva bo mes 

E hoben ta subraya cu el a 
educa su mes hopi riba kico 
exactamente kiermen pa biba 
den un manera saludabel. Y 
cu esaki no necesariamente 
kiermen depriva bo mes di 
cos. 

Manzo ta bisa “Bo no mes- 
ter biba un bida cu bo no ta 
contento cu ne. Mi a siña cu 
being healthy ta un estilo di 
bida y no algo cu bo ta haci 
pa un periodo di tempo so. 
Mi siña cu bo mester haya 
cumindanan cu bo ta disfruta 
y no come solamente salada 
of otro cumindanan cu bo no 
ta gosa. Ehercicionan cu abo 
ta gusta tambe ta super im- 
portante. Si bo ta un persona 
cu no gusta bay gym porta 
yoga of boxing of algo otro si 
ta algo cu ta klop cu bo. Un 
bida vegan tawata un tiki difi- 
cil na Aruba pero no imposi- 
bel despues di ta vegan pa un 
tempo largo ma cuminsa siña 
con bo por haci un estilo di 
bida vegan mas barata y ac- 
cesibel na Aruba. Cu hopi 
research y trial and error mi a 
siña hopi y mi a siña biba un 



YOU ARE INVITEO TO TASTE THE BEST FLAVOR 
OF PERU: THEIR CEVICHE! 




Bring ynur famlly and frlends to The Lobby to tnduLge fn Pisco cochtolLs and twelve 
Peruvion small plotes prepared Py the expert hands of four weU known chefs. 


April 20th and 21st, 7pm - lOpm 

70 seots avoiLobLe 1 Lçange music by Llve OJ 

Reservations requlred | 12 USD per dlsh 


Guest chef 

Rodngo Torres 

Rit z Comon, los Cgdos 


Host chefs 

Romeo Pehocino 
Arubo Mornott Resort 

Ever de Peno 
Arubo Morriott Resort 

Teddy BouroncLe 
Arubo Morriott Resort 

bida cu mi ta hopi contento 
cu ne” 


Aruba y oportunidad 

Bon Dia Aruba a puntra e ho- 
ben kico e ta opina di e isla 
ora e ta yega na e oportunidad 
cu e ta ofrece hobennan. E 
hoben ta opina cu den e parti 
di arte, e isla ta keda limita 
y na Hulanda el a haya dife- 
rente oportunidad pa crece. 
Mas sinembargo, e ta pensa 
cu cosnan y e mentalidad di 
e isla mes a cuminsa cambio. 
“Danki na e mes hobennan, 
cosnan ta cambiando. Mas 
hende ta purbando di biba 


un bida mas saludabel. Mi ta 
kere cu Aruba mester support 
tur luga cu ta ofrece y pusha 
e mentalidad aki. Den futuro 
mi lo kier trece dilanti mi 
perspectiva den motivacion 
den e mundo di salud, fitness, 
business y creatividad na 
Aruba. Mi kier keda haci mas 
video y posts pa inspira mas 
y mas hende y hopefully den 
futuro mi lo por give advice 
y motivational talks no sola- 
mente na Aruba pero tambe 
rond di mundo. Mi meta ta 
pa inspira mas hende posibel 
pa tuma accion y cambia nan 
bida pa bira e miho version di 
nan mes.” Manzo ta fmalisa. 



Arubti WarrlOU ftesart * L.G. Smith BouLevarO 101 * 520-6-448 

Artistanan di San Nicolas a traha mural riba muraya di Wema 


SAN NICOLAS - Recientemente a tuma luga e evento 
di Experience San Nicolas. 


Aki ta unda un grupo di artista jong a haya oportunidad pa 
pinta bou di guia di Reginald de Palm un mural riba mu- 
raya di Wema na San Nicolas. E artistanan jong tabata Daniel 
Jones, David Jones y Xakaii Antersijn. Esaki ta segun e comu- 
nicado cu nos a ricibi. 

Pa mas o menos un siman e artistanan a traha hunto riba e 
piesa artistico. Reginald de Palm a bin cu un diseño cu e artis- 
tanan jong por a yuda fmalisa. 

Inspiracion pa cu e mural aki ta e ciudad di San Nicolas mes. 
E edificio di Nicolas Store, un di e edificionan mas reconoci 
na San Nicolas, ta forma parti di e pintura. 

Ta por a gradici Wema pa ofrece e artistanan jong un pida 
muraya pa e proyecto aki, e artistanan jong a pinta y kleur un 
chameleon cu ta parti di e productonan di Wema’. 



Team organisatorio di Experience San Nicolas kier invita 
pueblo pa bin pasa admira e mural nobo aki riba muraya di 
Wema den ciudad di San Nicolas. 

%. __ | 




Southwest 


CHICKEN 

SANDWICH 


CHICKEN 

SALAD 























Jean Andrew Fingal cu 
logro historico pa Aruba 


ORANJESTAD - Recientemente e atleta Jean Andrew 
Fingal a logra un hazaña unico pa un coredo riba dis- 
tancia largo di Aruba pa logra finalisa e Rotterdam 1/4 
Marathon & NN Rotterdam Marathon na un di 2 luga 
overall. Aki ta unda un total di 14.000 participante a 
participa na e evento aki.. 

Esaki sin duda ta Historia, Jean Andrew a core den e lOkm y 
ta marca un tempo di 34:39 riba e 10.55km. 


Atletanan ta pone nomber di 
Aruba na halto 



ORANJESTAD - Recientemente e atletanan cual ta core- 
donan di Aruba A1 Romar Arendsz, Ricky Refunjol, Marcio 
Lopes Ribeiro, Melvin Dabian, y Joaquin-Cheryl Van Trigt- 
Refunjol, a core 300 kilometer durante e competencia di Ree- 
bok Ragnar So Cal Race cual a tuma luga na Southern Cali- 
fornia, na Merca. 

Atleta Julianne Dorothal cu un 
record den speer 

ORANJESATD - Recientemente atleta Julianne Dorothal a logra pone un record 
nobo den disciplina di speer. 

Esaki a tuma luga durante di e competencia di Bob Kahn Invitational na Oberlin University. 
Aki ta unda el a logra conkista di 4 luga den speer y ta logra di bay fmal den disciplina di Kogel. 
Esaki ta segun e fuente Sports Zone Aruba. 

Un total di 100 mucha a participa na lst International Youth Baseball Camp 


ORANJESTAD - Reci- 
entemente e organisa- 
cionnan di Hammershark 
y Aruba Juniors a organisa 
e lst International Youth 
Baseball Camp, di cual 
Curaçao Baseball Acad- 
emy (CBA) a participa na 
esaki. Esaki ta segun e co- 
municado cu nos a ricibi. 


E camp di baseball a tuma 
luga desde 4 te cu 7 di april, 
unda cu 100 mucha a in- 
scribi pa asina participa na 


esaki. durante e camp aki e 
muchanan a ricibi training y 
tipnan for di diferente coach. 

Awo Curaçao Baseball Acad- 
emy ta traha cu e organisa- 
cionnan aki di Aruba, pero 
nan tin afiliacion cu otro aca- 
demianan. E academianan aki 
ta haci uzo di CBA den parti 
di Caribe. “Aruba a bini Cor- 
sou pa un torneo y nan a mira 
nos operacion. Nan a gusta y 
nan kier a bin Corsou”, asina 
Jairo Quandt a expresa. A 
conseha nan pa no bay Cor- 


sou, pero nan a bin Aruba pa 
asina brinda un clinica mas 
barata. 

Tambe a invita mayornan cu 
tin aspiracion pa siña mas di 
baseball durante e clinica aki, 
unda nan lo por mira e train- 
ing. Tur coach di baseball di 
Aruba tambe ta bon bini pa 
presenta na e clinica aki, unda 
nan lo participa. 

E coachnan cu a bin di Cor- 
sou tin nan certifica di MLB 
den CDP y nan ta trece nan 
conocemento dilanti. Tambe 


nan ta trece tur faceta cu a 
cambia den baseball. Esun- 
nan cu presenta na e clinica 
aki ta siña mas y despues por 
bay cu tur informacion bek 
na nan organisacion pa asina 
aki siña nan muchanan. 
Coachnan boluntario cu a 
participa na e baseball camp 
ta Kenneth Desbarida, Le- 
roy Antionia, Ando Cientje, 
Jairo Quandt y Luigi Yañez. 
E cantidad di mucha cu a in- 
scribi pa participa ta algo cu 
Curaçao Baseball Academy 
ta custumbra di atende, asina 


Jairo Quandt, coordinador di 
Curaçao Baseball Academy, 
a expresa. E organisacion aki 
tin coachnan cu ta di selec- 
cion nacional di Corsou. Pa 
participa den e lst Interna- 
tional Youth Baseball Camp 
na Aruba, pa nan esaki ta un 
reto nobo y ta premira cu 
cosnan lo bay bon. A parti e 
grupo den dos orario di cual e 
prome training ta di 8:30am- 
l:00pm y 2:30-6:30pm unda 
cu a conta cu 50 mucha re- 
spectivamente na veld di 
Arubajuniors. 

PWA Copa mundial di Ola exitoso pa Sarah-Quita 



ORANJESTAD/ MOU- 
LAY BOUZERKTOUN 
- Pa prome biaha den his- 
toria un competencia di 
windsurf pa regatistanan 
femenino den e disciplina 
di Ola a tuma luga na e 
pueblo Moulay Bouzerk- 
toun, 30 minuut leu di 
Essaouira situa na e costa 
Atlantico di Morocco. 

Un total di 16 muhe di 8 
diferente pais a bataya pa un 
puesto den e top 3. E biento 
di Noord-Oost Passaat a crea 
e condicion perfecto pa ter- 
mina e prome eliminacion 
unda mester a nabega e ola- 
nan di 4,4 meter cada 17 sec- 
onde durante 22 minuut cu 


biento entre 20 pa 28 nudo. 

Sarah-Quita a train durante 
luna di februari na Sur-Af- 
rica y pa su gran sorpresa e 
biento di cuaresma cu a suta 
na Aruba ta permiti e prac- 
tica tanto na Rodger’s beach 
como Westpunt den ola. Cu 
respectivamente ta Port tack 
(babor) banda robes y Star- 
board tack (estribor) banda 
drechi. 

Na 2014 Sarah-Quita a cum- 
insa participa den e disciplina 
aki ariba e PWA Tour. Cada 
aña su prestacion ta mehora y 
ta reduci e distancia entre su 
mes y e legendario Moreno 
Twins Daida y Iballa. Siste- 
maticamente el a subi den e 


rango di Ola y ta un contrin- 
cante peligroso mirando cu 
e ultimo 3 aña el a termina 
ariba podium y a gana e even- 
to ‘Aloha Classic’ na Maui na 
2016. 

Na Morocco el a logra termi- 
na na di dos luga. Den e man- 
ga fmal cu un duracion di 30 
minuut Sarah-Quita a uza 
un diferente tactica cu esun 
custumbra di warda te un ola 
grandi presenta. Sarah-Quita 


a scoge pa keda ocupa a na- 
bega y di e manera ey tawata 
score algun bon ola y punto 
cu a haci cu e ta lidera pa bas- 
ta rato durante e manga fmal. 
Pa falta di por a haya un ola 
potente pa score mas punto el 
a ocupa e segundo luga ariba 
e podium. Sarah-Quita ta co- 
menta cu e ta sinti contento y 
fortuna di por ta den e manga 
final, unda na dado momento 
e regatistanan tawata encura- 
sha otro pa buta drama. Ade- 


mas gradicido pa e oportuni- 
dad di ta na Morocco cu ya pa 
hopi aña e kier a bishita, pero 
ta mucho mas di loke e por a 
spera ofimagina. Biniendo di 
Caribe, Morocco ta e ehem- 
pel di loke ta mas exotico 
cu e por presencia. E mescla 
Arabe y Frances. E cuminda 
delicioso y e hospitalidad 
fenomenal unda e hendenan 
local ta cariñoso, caluroso y 
ta yama bo bon bini, segun e 
comunicado ricibi. 



mRESIDENQS 


lt ini ihlui icrii i iuch mair 

The Residences at The Divi Village Golf & Beach Resorts 
Is looking for a 

CONDOMINIUM LIASON 

Responsible for all Human Resources aspects of Divi and Tamarijn 
Aruba Beach Resorts: Hiring process, Termination process, Training, 
Counseling, Coaching, Benefits, Payroll documentation and 
Coordinate activities for the companies. 

Requirements : 

- Minimum Bachelor Degree in Hospitality Management or equivalent 

- Knowledge in the Rooms reservations IQware System and front desk check in 
and check out processes 

- Knowledge of Accounts Receivable 

- Knowledge of maintenance and rooms cleanliness inspections 

- Computer Knowledge 

- Must be able to multitask 

- Excellent Organization Skills 

- Fluent in English, Spanish and Dutch 

- Friendly with people 

- Flexible in working hours 

- Excellent Interpersonal and communication skills 

- Reliable and confidential person 

We offer: Competitive wages, attractive benefits, a good working 
environment and opportunity to grow. 

Apply at the Human Resources Department located at 
Tamarijn Aruba Beach Resort 
J.E.Irausquin Boulevard #41 
Or send your email to mariag@megaresorts.com 
Tel: 525-5241 
From Monday to Friday 
8:00 am- 1:00 pm 
2:00 pm- 5:00 pm 


Ciclistanan junior di Aruba Wielerbond 
a ranca sali pa Argentina 



MOROCCO 

WINDSURF 

WORLD CUP 

— 201 8 — 


içuHWafmCup 




ORANJESTAD - Ayera a 
sali pa Argentina 4 ciclista 
junior di Aruba Wieler- 
bond cu ta practica e dis- 
ciplina di ruta. 


E ta brinda un oportunidad 
unico pa aplica locual nan 
a entrena te cu e momento. 
E campamento ta brinda un 
oportunidad tambe pa ex- 
perencia ciclismo junior na e 
nivel di mas halto den e con- 
tinente Sur-Americano. 


E delegacion ta forma pa e 
atletanan Ruson Gonzalez, 
Akeem Kock, Anthony Wil- 
son y Reegel Winklaar, bou 
guia y encargo di e entrenado 
nacional di ciclismo di ruta, 
Gabriel Diaz. E campamento 
tin un duracion di casi cu- 
arenta dia, y ta combina cu 
e participacion na un total 
di nuebe competencia den e 
districto di Salta na Argen- 
tina. 

E proyecto aki ta un opor- 


den e deporte. E actividad- 
nan ta fundamental pa e for- 
macionan y e crecemento di 
e ciclistanan. 


tunidad grandi pa e ciclistan- 
an hoben pa por logra haya e 
experencia y nivel necesario 

Parlamentario Arthur Dowers(AVP): 

‘Fraccion di MEP no ta confia minister Glenbert Croes cu proyecto refineria’ 


ORANJESTAD - Durante 
di ultimo reunion publico 
di parlamento pa trata e 
ley di LIM cu ta defini e 
reparticion di carteranan 
di gabinete Wever Croes, 
fraccion di AVP a entrega 
un mocion den cual ta haci 
a peticion pa laga minister 
Glenbert Croes (MEP), 
atende cu asuntonan di e 
proceso pa reapertura di 
e refineria di San Nicolas. 

Esaki a wordo haci pa motibo 
di e envolvimento di minis- 
ter Croes durante di henter 
e proceso pa haya un opera- 
dor nobo pa e refmeria di San 
Nicolas, caminda el a reuni 
cu varios funcionario halto 
Venezolano y cu a wordo 
reconoci pa su partido MEP 
y e actual prome minister Ev- 
elyne Wever Croes. 
Parlamentario pa fraccion di 
AVP, Arthur Dowers ta mus- 
tra cu pa gran asombro por a 
scucha den parlamento, ex- 
presionnan di propio miem- 
bronan di e fraccion geel, cu 
no por confia Glenbert Croes 
cu e proceso aki y tin cu laga 
esaki resorta bou di PROME 
MINISTER. 

Henter e desaroyo aki se- 
gun parlamentario Dowers 


ta otro prueba concreto cu 
no tin mucho confiansa den 
minister Croes, kende hasta a 
wordo forsa pa tuma e actual 
ministerionan cu e tin actual- 
mente, ya cu hasta e proceso 
di screening lo a ser uza con- 
tra di su persona den esaki. 

E proceso di screening ta un 
proceso cu a wordo intro- 
duci pa gobierno di AVP y 
den cual tin cierto puntonan 
cu lo por a evita cu dos min- 
ister di e gabinete actual, por 
a bira minister, sigur uno cu 
tin investigacion tumando 
luga contra di su persona, cu 
acusacionnan formula pa e 
propio miembronan di gobi- 
erno di MEP di awe. 
Sinembargo expresionnan 
haci durante di tratamento di 
e ley di LIM ta bolbe confir- 
ma cu MEP no tin confiansa 
den minister Croes y a vota 
contra di e mocion di fraccion 
di AVP, entre otro expresan- 
do cu nan no ta comodo cu e 
minister aki wordo asigna cu 
e cartera di e refmeria. 

Sr. Dowers a mustra cu den 
pasado tur hende por corda 
con lider di MEP, Evelyne 
Wever Croes a hasta organisa 
un grupo cu a bay yama 
Glenbert Croes bon bini 


despues cu a bira conoci cu a 
yega na un acuerdo cu Citgo 
na su regreso for di Venezu- 
ela y hasta publicamente a fe- 
licita e persona aki indicando 
cu ta danki na Glenbert e re- 
fineria lo wordo habri. 

Awe diripiente por mira cu 
e reconocimento aki tabata 
simplemente un comedia di 
parti di e lider y di integran- 
tenan di e partido ya cu awor 
nan no a confia maneho di 
e proceso di reapertura den 
man di Minister Glenbert 
Croes. 

Parlamentario Arthur Dow- 


ers e siman aki a declara cu 
tin informacion concreto 
ta bin dilanti cu hasta den 
reparticion di carteranan dos 
minister lo a wordo informa 
cu si nan no tuma e carteran- 
an cu a wordo ofreci na nan, 
lo bay over na aplica e pro- 
ceso di screening den forma 
mas concreto loke lo a pone 
cu nan lo no a bira ministeri- 
abel y consecuentemente nan 
mester a bay den Parlamento. 
Fuera den e caso di minister 
Croes, parlamentario Dowers 
a mustra cu tin e caso tambe 
conoci como Strawberry gate 
caminda hasta a presenta un 


keho oficial na Ministerio 
Publico pa haci un investiga- 
cion cual caso asina ta den 
proceso y riba cual ainda no 
tin claridad kico esaki lo bira 
den futuro. 

No ta solamente e investiga- 
cion aki contra e minister 
scorpion ta andando pero 
tin otro acusacionnan serio 
haci contra di e minister aki 
pa partido MEP den pasado 
caminda tin otro desaroyo- 
nan cu a wordo cuestiona 
pa decisionnan cu el a tuma 
como minister den gobierno 
diAVP. 



Parlamentario Endy Croes (MEP): 


‘Despues di pago di 100 miyon na SACE, awor mester paga 20 aña largo 81 

miyon pa aña’ 



ORANJESTAD - Parla- 
mentario Endy Croes ta 
splica cu durante fin di 
siman el a sinta analisa 
famia Eman y e dañonan 
grandi cu dos ruman a 
causa pais Aruba. Si bay 
bek den historia e ru- 
man homber di Mike, esta 
Henny Eman a goberna e 
pais aki desde 1986 pa 1988 
y despues di 1994 pa 2001. 
Durante su prome gober- 
nacion, por cierto di sola- 
mente 3 aña, Henny Eman 
a firma garantia pa Ital- 
ianonan mafioso construi 
algun hotel cual proyec- 


tonan nunca a termina. 

Tanto Beta Hotel y Ramada 
Hotel mester a wordo de- 
rumba despues y ta dera bou 
di subsuela na Parke Jaburib- 
ari. Nos ta corda tambe con 
Henny Eman a ricibi maleta 
di placa for di e Italianonan. 
Como cu Aruba a para ga- 
rantia pa e proyectonan aki, 
Aruba mester a paga segun 
sentencia di hues 206 miyon 
dollar na e Italianonan cu a 
laga e proyectonan na mita. 
Pa cu e ultimo 106 miyon 
dollar, despues di a haya un 
reduccion di 100 miyon dol- 


lar, Aruba mester a paga e 
Italianonan di SACE 55 mi- 
yon dollar cash y e restante 
mester ser paga durante 15 
aña largo na un suma di 5.1 
miyon dollar pa aña cu in- 
teres. Adhunto un prueba di 
e ultimo pago cual pais Aruba 
a efectua dia 21 di maart 2018 
na balor di USD 5.1 miyon 
dollar, casi 10 miyon florin. 

Sali di panchi cay den can- 
dela 

Figura bo cu Henny Eman a 
cana tur e tempo liber sin por 
a wordo cera pa su actonan 
bochornoso y doloroso pa 
cu pueblo. Den maart 2018 
pueblo a haci su ultimo pago 
pa libera di un debe di 15 aña 
di Henny y AVP, unda Aruba 
no a ricibi ningun proyecto. 
A cambio di esey mester pre- 
para awo pa paga e debenan 
di e otro ruman chikito, esta 
e sinberguensa Mike Eman. 
Den sanger e sinberguen- 
suranan aki ta core. Ata pueb- 
lo awor den un otro discu- 
sion politico mara atrobe na 


20 aña na 81 miyon pa aña 
pa cu e PPP proyectonan cu 
Mike Eman a hinca Aruba 
aden. Sali di panchi cay den 
candela!! Por corda Mike 
Eman su gritonan den Par- 
lamento: “Mi ta orguyoso di 
e debenan, e debenan t’ey pa 
pueblo bay lag’e den futuro”. 
Pueblo, si no ta pa e dos ru- 
mannan aki hamas mester a 
ni introduci BBO. Mi ta con- 
sidera e rumannan aki mane- 
ra Hitler pero riba tereno fi- 
nanciero, esta horta e pueblo 
aki y abusa di fmancia di nos 
pueblo noble. 

Revision di ley di compt- 
abilidad 

Como parlamentario mi lo 
bay haci todo por todo pa 
Mike Eman por para respon- 
sabel pa su actonan. Henny 
Eman y Mike Eman lo bay 
den historia pa dos ruman cu 
a horta e pueblo aki uzando 
amigonan abogado pa sconde 
nan fechorianan den bura- 
conan existente den ley. Nos 
ta revisando e ley di compt- 


abilidad tras di cual e ruman- 
nan aki a sconde y den 2018 
prome cu aña caba e ley aki lo 
wordo cambia na un manera 
cu ningun politico den fu- 
turo por abusa di e pueblo aki 
manera e dos rumannan aki 
a haci. No obstante esaki mi 
lo percura pa studia profun- 
damente un manera corecto 
pa pone nan responsabel pa 
nan actonan. Pueblo sufrien- 
do mientras acusadonan ta 
cana liber. No por! Kisas por 
dura poco tempo pero tardi 
of tempran pueblo lo tende y 
ohala nos logra kibra tur bare- 
ra pa tur esunnan cu a abusa 
di placa di pueblo paga pa nan 
actonan. No ta pornada Mike 
Eman tabata gasta 15 miyon 
pa aña, 8 aña largo y pues un 
total di 120 miyon solamente 
na abogadonan amigo pa haci 
locual nan a haci. Ban percu- 
ra pa nunca pero nunca mas 
AVP of un famia Eman bin 
na poder paso historia a mus- 
tra nos cu prueba di kico tur 
nan ta capaz. 

Minister Xiomara Ruiz-Maduro(MEP): 


BJKDW 


‘Pueblo di Aruba awo si por conta cu un gobierno responsabel y cu curashi’ 


ORANJESTAD - Re- 
cientemente durante e 
biahe di minister Ruiz- 
Maduro na Hulanda, a 
reuni cu secretario di es- 
tado Raymond Knops. Pa 
e mandatario esaki tabata 
e reunion di mas impor- 


tante y specula riba dje cu 
e tabata tin na Hulanda. 

Den e combersacionnan, se- 
ñor Knops a trece dilanti cu 
e supervision di CFT manera 
cu nos a conoce na pais Aru- 
ba no a duna su fruto manera 

cu nos y Hulanda tambe a 
spera di dje. Cu otro palabra 
e supervision di CFT a faya, 
pasobra ta bou di nan super- 
vision e situacion fmanciero 
di Pais Aruba a empeora. 
Esaki debi na e mal maneho 
financiero cu Gabinete Mike 
Eman a hiba. 

Segun e mandatario, pueblo 
di Aruba a kere cu CAft lo 
a trece e siguransa cu cos lo 
bira miho sinembargo e mal 
maneho di Gabinete Mike 
Eman a hiba nos na e situa- 
cion cu awo di cada florin 93 
cen ta bay pa paga e debe. 

“Esaki ta sin duda un situa- 
cion hopi fastioso na unda 
cu gobierno di Aruba a sali y 
splica pueblo cu ta yega e mo- 
mento na unda cu nos mester 
mustra e madurez politico y 
cu no por keda culpa tur hen- 
de pa e fayonan di solamente 
Mike Eman y su gabinete cu 
a hiba un maneho financiero 
desastroso y hinca nos den e 
situacion fmanciero caotico 
cu nos ta den”. 

Minister Ruiz-Maduro a 
menciona cu ta incom- 
prendibel cu tres minister di 
gobierno di AVP kendenan 


tabata encarga cu fmancia por 
a drumi trankil anochi mien- 
tras cu nan tabata hiba nos 
den e situacion desastroso 
aki. Un cos cu tabata sigur se- 
gun e minister ta cu cada es- 
fuerso durante 8 aña pa hiba 
nos den un direccion corecto, 
a wordo bombardia pa e falta 
di liderazgo di Mike Eman. 

“Algun di e ministernan aki 
a purba di bin cu un direc- 
cion caminda nos mester 
bay, pero na fin di dia, no a 
logra. Reformanan Fiscal 
cu lo mester a bin, no a bin, 
pasobra señor Eman no ta- 
bata tin curashi ni vision pa 
e pais aki. No a importa se- 
ñor Eman kico ta e legado 
cu e lo laga pa e generacion 
aki. E1 a redobla e debe di nos 
pais. E1 a bin cu proyectonan 
PPP cu no solamente e gen- 
eracion y gobernacion aki el a 
afecta, sino e generacionnan y 
gobernacionnan nos dilanti el 
a endueda. Esaki ta locual cu 
señor Eman laga atras”, min- 
ister Ruiz-Maduro a bisa. 

E mandatario encarga cu fi- 
nancia di nos pais a enfatisa 
cu awo si nos pueblo tin un 
minister president cu tin cu- 
rashi pa splica nos pais cu a 


yega e momento pa nos tur 
asumi nos responsabilidad 
caminda nos tin di mira con 
nos lo tin cu drecha e asunto 
aki pa nos yiunan. 

“Tin un ekipo a traha duro pa 
e pais aki pa busca solucion y 
ta buscando e miho solucion 
tur dia ainda pa drecha e situ- 
acion fmanciero di nos pais. E 
prome caminda cu nos mes- 
ter cuminsa como pais ta pa 
nos tin un presupuesto pa aña 
2018. Pasobra ni esaki, señor 
Eman y su bende tabata tin e 
decencia pa laga atras prome 
cu dia 1 di september 2017 
manera mester tabata e caso”. 

Minister Ruiz-Maduro a ex- 
presa cu desde cu a drenta 
gobernacion, a lora manga y 
a cuminsa traha. Y diahuebs 
atardi, a entrega presupuesto 
2018 na parlamento di Aruba. 
E mandatario a gradici tur es- 
unnan cu a traha incansable- 
mente y bou tur presion 
pa presupuesto 2018 por a 
wordo entrega. Gobierno di 
Aruba awo ta keda en espera 
e fecha na unda presupuesto 
2018 lo wordo trata na parla- 
mento y tur preguntanan cu 
parlamento y pueblo tin por 
wordo contesta debidamente. 


Parlamentario Richard Arends(AVP): 


‘Citgo semper a keda den e cuadro di su ob- 

ligacion contractual’ 



ORANJESTAD - Citgo 
ta cumpliendo cu su ob- 
ligacionnan cu Aruba cual 
informacion a wordo con- 
firma pa gobierno siman 
pasa loke sin duda ta un 
informacion sumamente 
positivo pero ta algo cu 
nos a keda señala, parla- 
mentario Richard Arends 
a declara. 

“Citgo a bin ta cumpliendo 
cu su obligacionnan contrac- 
tual y hasta e retraso cu tin 
actualmente pa loke ta trata 
rehabilitacion di e refineria 
ainda ta den e cuadro di tem- 


po pa loke ta e periodo di re- 
habilitacion. 

E retraso actual por a sosode 
cu cualkier gobierno di cual- 
kier signatura, hasta si AVP 
a haya un di tres termino di 
gobernacion. Nos lo tabatin 
sigur un actitud mucho mas 
pro activo pa loke ta trata di 
operador nobo aki. Citgo, 
cu ta doño di tres refmeria 
na Merca y cinco terminal, y 
nan ta huur e refmeria aki na 
Aruba, ta keda comprometi 
pa loke ta e rehabilitacion di 
nos refineria. 

No ta usual cu gobierno ta 


bay para banda di actividad- 
nan puramente priva of,- ac- 
tividadnan comercial di un 
compania priva, pero den e 
caso aki ta trata di un em- 
presa cu ta representa un 
empuhe enorme pa nos forsa 
laboral, cu ta contribui riba 
7% di e constelacion di nos 
GDP, na fmancia publico, ac- 
tividadnan economico para- 
lelo, e ta fortifica e posicion 
financiero, e posicion mon- 
etario di nos florin. 

Como gobierno bo mester 
actua cu e metanan aki, como 
partner real di un empresa cu 
ta nifica asina hopi pa bo y no 
posiciona bo mes como un 
simpel partido comercial”, 
parlamentario Richard Ar- 
ends a mustra. 

Ta importante pa menciona 
cu e actividadnan economico 
aki no ta meramente un re- 
fmeria pero e ta un upgrader 
caminda cu crudo extra pisa 
Venezolano ta wordo extrai 
y un crudo sintetico ta wor- 
do traha aki na Aruba cu por 
wordo bendi riba mercado 
internacional. 

Parlamentario Endy Croes (MEP): 

‘Marlon Sneek kier pospone reunion cu 3 siman pa e por bay Parlatino’ 



ORANJESTAD - Parlamentario Endy Croes 
ta hopi decepciona cu e forma di procede di 
parlamentarionan di AVP. 

Diabierna ultimo tabata tin un reunion di Comis- 
ion Central (CC) unda normalmente parlamentar- 
ionan di tur partido ta bini hunto den sala di parla- 
mento den e mesun setting cu un reunion publico, 
pero esaki ta wordo trata cu porta cera. 

Durante e tipo di reunionnan aki ta debati na un 
manera sano pa yega na un acuerdo pa pone fecha 
pa un reunion publico. Tambe ta pone un fecha 
unda parlamentarionan por haci nan preguntanan 
por escrito. Alaves si bo no haci pregunta por es- 
crito, bo por haci esaki durante e reunion publico. 

Deadline pa aproba presupuesto 2018 

Durante di e reunion di Comision Central di diabi- 
erna ultimo a trata e topico pa establece un fecha pa 
parlamentarionan por entrega pregunta riba Presu- 
puesto 2018 di pais Aruba y alaves pone un fecha pa 
cuminsa trata esaki den un reunion publico. 
Coalicion a bin cu un proposicion pa diabierna, 
dia 13 di april entrega preguntanan y inicia cu e re- 
union publico dial8 di april. Nos tur sa cu tin un 
deadline di Hulanda cual ta 30 di april cu e begrot- 
ing mester ta aproba. Di acuerdo cu e Ley di LAft, 
en realidad e begroting 2018 mester tabata aproba 
caba riba ultimo dial5 di december 2017. 

Ta debi na e desaster fmanciero cu AVP a laga atras 


y cu e coalicion a hereda a bin un cambio. Momen- 
to cu AVP a bandona gobernacion dia 17 di novem- 
ber 2017 a bin sali na cla cu 2017 tin un deficit di 
130 miyon y no lo cera aña cumpliendo cu e Ley di 
LAft cual mester ta un deficit di -0.5% cu ta igual 
na -25 miyon. E desaster tabata mucho mas grandi 
y mas horibel cu por a anticipa. 

Reunion a hera sali for di man 

CAft y Hulanda, comprondiendo e situacion, a bay 
di acuerdo mesora momento nan tambe a pone nan 
mes na altura di e desaster cu AVP a ocasiona y a bay 
over na duna e gobierno nobo tempo pa inventerisa 
tur cos y traha un begroting nobo y realistico cu un 
deadline di 30 di april 2018. Sinembargo durante 
reunion di Comision Central cos a hera bay for di 


control. Marlon Sneek na un manera sarcastico y 
cu un arogancia tabata exigi pa wanta e presupuesto 
di pais Aruba pa 3 siman como cu e mester bay Par- 
latino medio april. Esaki a ricibi apoyo total di su 
colega Richard Arends. Mester puntra bo mes ta 
con serio AVP por ta riba un tema asina importante 
pa cu henter e pais. 

Fraccion di MEP mediante su lider di fraccion, 
RoccoTjon a bisa AVP pa nan duna un otro fecha 
tentativo, pero den cuadro di e realidad pa nos trata 
y aproba e begroting prome cu dia 30 di april. 

Interes personal di Marlon Sneek 

AVP no kier a propone un fecha tampoco y ta keda 
insisti cu sr. Sneek mester bay Parlatino of ta vakan- 
tie y wanta esaki por lo menos pa 3 siman. Mesora 
Hendrik Tevreden, EdgardVrolijk y Endy Croes a 
cay aden cu tononan hopi fuerte pa pone sr. Sneek 
para straight cu aki ta tratando di un interes di un 
pais y ningun interes personal lo bay dilanti esaki. 

Vice presidente di parlamento, Alan Howell a actua 
inteligentemente pa por a domina emocionnan di 
e diferente parlamentarionan kendenan a mustra 
AVP cu nan ta den oposicion y pa nan actua con- 
forme e regla nobo, esta ‘een toontje lager’. AVP a 
lubida tempo cu nan tabata den gobierno con nan a 
abusa di entre otro MEP e tempo aya dunando sol- 
amente dos dia pa studia presupuesto 2014 trapan- 
do riba tur regla di bon gobernacion y Budgetrecht. 
Wel coalicion a pone e stempel den parlamento cu 
cos a cambia y ‘Bo ta Sinti E Cambio’ . 




Parlamentario Alan Howell (POR): 

‘A realisa apertura di mini cancha di futbol na Cura Cabay’ 

ORANJESTAD - Siman 
pasa parlamentario, Alan 
Howell tabatin e honor di 
realisa e apertura oficial 
di e bunita mini cancha di 
futbol na e bario di Cura 
Cabay Zuid. 

Ta trata aki di un proyecto 
sumamente bunita di FCCA 
cu a costa 350 mil florin. 

Teniendo na cuenta e impor- 
tancia cu sr. Howell ta duna 
no solamente na deporte, 
pero tambe na combatimento 
y prevencion di criminalidad, 
e echo cu e por a realisa e ap- 
ertura di e mini cancha aki 
tabata sumamente special pe. 

Mas ainda mirando cu ta trata 
di un bario pariba di brug, un 
area cu ta hopi yega na su cu- 
rason. 

E ta considera e proyecto aki 
uno importante pa mantene 
nos muchanan ocupa cu cos- 
nan positivo y pa stimula nan 
pa haci deporte. Ademas e 
scolnan den cercania, manera 
St. Michael School, Cole- 
gio Cristo Rey y Caiquetio 
School tambe lo por haci uzo 
di e cancha aki durante orario 
di gym. Sr. Howell : “Un 
deportista mas ta un delin- 
cuente menos.” 

Minister Xiomara Ruiz-Maduro (MEP): 

‘Pueblo di Aruba awo si por conta cu un gobierno responsabel y cu curashi’ 


PROYECTONAN PPP 


prayecto 

Gastomic/a/ 

Durackmdi 

pago 

Gastotota! 
despues di paga 
tantoaña 

Green Corridor 

130 miyon 

18 aña 

292 miyon 

Watly Vos Btvd 

180 rniyon 

20 aña 

420 miyon 

Nospital 

293 miyon 

29 aña 

653 miyon 

MFA 

12 miyon 

25 aña 

78 miyon 


TOTAL 605 miyon 


ORANJESTAD - Den un acto di 
desesperacion, haciendo tur in- 
tento pa controla e daño suma- 
mente grandi cu a ser cometi 
contra nos financia publico y 
awor si e kier give a damn, ex- 
ministro Benny Sevinger(AVP) a 
trece siman pasa padilanti algun 
punto pa trata di hustifica tur e 
debenan cu tin cu ser paga ainda 
pa e proyectonan PPP durante e 
proximo 25 pa 29 aña. Entre otro 
el a declara cu “PPP ta brinda es- 
pacio pa ehecuta proyectonan cu 
no tabata por a wordo ehecuta fi- 
nancieramente”. 


1.443 miyon 
2+4be$mas 
hopi 

Un gobierno iresponsabel 

E solo declaracion aki ta ilustra caba 
con iresponsabel e gobierno di AVP 
a maneha nos fmancia publico, ya cu 
si gobierno no tabata tin e fondonan 
necesario pa ehecuta e proyectonan 
aki y tambe no tabatin un idea unda 
lo saca placa pa paga esakinan den e 
proximo añanan, anto nan no mester 
a bin cu tanto proyecto biyonario asi- 
na den un solo tiro, pues hungando 
pa sheik riba custia di pueblo. Y tur 
esaki mientras cu nan plan original 
di introduci e Financial Transfer Tax 
(FTT) pa paga pa e proyectonan aki 
a cay na awa debi na obhecion di e 
mundo fmanciero, bancario y com- 


ercial di Aruba. Y te cu awe nan no 
a presenta un plan alternativa pa por 
paga e debenan di PPP aki. 

Gastonan fiho di 300 miyon 

Pero locual ta mas condenabel ainda 
ta cu AVP tabata bon na altura cu nos 
pais ta pagando caba 216 miyon florin 
tur aña na interes di tur e debenan cu 
gabinete Eman a crea durante e ultimo 
8 añanan. Anto ainda e politiconan 
iresponsabel di AVP tabatin e curashi 
di añadi un extra 80.5 miyon florin 
fiho tur aña riba e 216 miyon florin 
aki! Pues den total un suma di casi 
300 miyon florin (25%) na gastonan 
fiho riba un entrada anual cu gobi- 
erno ta haya di total 1.2 biyon florin. 
Hecho ta tambe cu e entradanan total 
di gobierno no a aumenta durante e 
ultimo 4 añanan y esaki pa motibo cu 
nos pais no a conoce crecemento eco- 
nomico desde 2014 en adelante. Un 
otro muestra di incapacidad di gabi- 
nete Eman tabata cu hayando 2 biyon 
florin extra na entrada debi na crea- 
cion di e Megadebe, nan no a logra 
crece nos economia, segun e filosofia 
di nan idolo Paul Krugman y cual fi- 
losofia a ser desbarata recientemente 
pa e comision di supervision CAft. 
Pues un daks den wowo pa Mike 
Eman! 

Pisca ta muri pa su boca 

Un otro punto ironico cu sr. Sev- 
inger a trece padilanti ta cu “sistema 
di PPP ta scapa gobierno gastonan 
di mantencion pa hopi aña”. Aki nos 


por mira claramente cu sr. Sevinger 
su mente ta poco retrasa, ya cu ta- 
bata hustamente su persona kende 
na 2007/2008 a critica fuertemente e 
concepto PPP pa cu construccion di e 
edificionan di gobierno y wardanan di 
polis. E tempo ey e gobierno di MEP 
responsabelmente a bin cu e forma di 
fmanciamento y principalmente man- 
tencion di e edificionan y wardanan 
di polis mediante SOGA. Nos tur por 
corda ainda con sr. Sevinger a lastra e 
gobierno di MEP yamando henter e 
concepto di PPP como algo corupto y 
cu lo no beneficia nos pueblo. Y awe 
cu brasa habri e ta gara na e concepto 
di PPP aki y ta haya cu e mantencion 
continuo di e edificionan ta hopi nec- 
esario. Pero locual ta remarcabel si ta 
cu tur e proyectonan PPP di gabinete 
Eman, nan tur ta hayando manten- 
cion caba y esaki prome cu termina 
cu e construccionnan mes. Esaki ta 
pa demostra e nivel y calidad abao di 
construccion di e proyectonan aki bao 
di gabinete Eman. Contrario na esey, 
tur e proyectonan PPP bao di gabi- 
nete Óduber a ser ehecuta sin nin- 
gun problema, sin tardansa, sin gas- 
tonan extra (meerwerk) y di un nivel 
y calidad halto cu no tabatin mester 
di ningun mantencion mes durante e 
construccion. 

Finalmente, un suplica ta bay na sr. 
Sevinger y otro politiconan di AVP pa 
splica porfm na pueblo di unda e go- 
bierno actual mester saca e fondonan 
pa paga pa tur boso locuranan di PPP! 


Parlamentario Sue-Ann Ras (MEP): 

‘Kico a pasa cu e veld 
Xander Bogaerts? 



SAN NICOLAS - Temporada di 
Little League a inicia algun si- 
man atras y cu masha entusiasmo 
e muchanan hunto cu nan famia 
ta bishita diferente veld pa pres- 
encia y apoya e weganan di base- 
ball. 

“Como mama mi tabata presente pa 
apoya mi yiu homber y su team tur 
siman. Pero na mes momento, como 
parlamentario, mi a puntra mi mes 
kico a bay robes cu e parti di tereno na 
Xander Bogaerts Ballpark na Centro 
di Bario Lago Heights, unda cu e pu- 
blico mester presencia e wega, ya cu 
e ta den un estado inhumano”, par- 


lamentario Sue-Ann Ras a comenta 
den fin di siman. 

Aki sra. Ras ta referi na e falta di fac- 
ilidad pa por wak e wega agradabel- 
mente, unda entre otro, e tribuna no 
tin un dak y cu e mayornan y famia 
mester sinta den auto, of para wak e 
wega den higra di solo na muraya. 
Esaki ta un decepcion y disgusto cer- 
ca henter un grupo di mayor, cu no 
ta nada contento cu e estado di veld, 
unda nan yiunan mester hunga wega 
di bala. 

Decepcion 

Pata exacto bayendo bek den noticia, 


el a bin corda riba e grandioso aper- 
tura na december 2013, na momento 
di e dedicacion di Xander Bogaerts 
Stadium cu a inaugura e evento di 
‘Dare to Dream’. Aki 2 ex-manda- 
tario, esta Alex Schwengle (deporte) 
y Mike de Meza (como ciudadano 
di San Nicolas), tabata presente y a 
hiba palabra, elogiando un ballpark 
completamente renoba pa e bario y 
cu e veld aki lo bira un joya di veld 
pa e muchanan como e bario di Lago 
Heights. 

“Tristo y realidad ta, cu awendia ta 
parce, cu no a haci absolutamente 
nada riba e parti menciona y e veld 
su situacion ta leu di ta uno di gaba 
y mas decepcionante ta, cu e ta carga 
nomber di un di nos miho pelotero- 
nan actualmente”, sra. Ras a sigui 
bisa. 

“Con por ta posibel cu for di 2013 te 
cu 2017, no por a percura pa e veld 
haya su debido atencion y promesa, di 
ta un joya di veld? Con por ta posibel 
cu e tribuna no tin un afdak ainda? 
Con por ta posibelcu hasta e borchi 
cu ta carga e nomber di nos orguyo 


nacional ta den asina un mal estado, 
mientras cu a uza uno hopi bunita 
durante inauguracion?”, sra. Ras a 
sigui puntra su mes, mientras cu e ta 
sostene y admira e logro di e hoben 
pelotero, cu den fin di siman tabata 
hopi exitoso na Merca. E ta spera cu 
ta algo hemporal” y cu tin ayudo na 
caminda pa e parti ey. “Pasobra si esey 
no ta e caso, mi lo kier sa kico tin cu 
sosode y kico a bay robes cu awe e 
parti ey ta den un estado manera mi 
mes como mama y parlamentario a 
experencia”, sra. Ras a sigui bisa. 

E ta lamenta cu muchanan ta tur mo- 
tiva tur diasabra y diadomingo, ta luci 
den nan uniform bunita, ta hunga un 
tremendo wega, mientras cu e may- 
ornan cu ta bin tur wega fielmente, 
no tin un luga adecua pa presencia es- 
aki den un forma minimo. A yega di 
bisa cu pa hobennan hunga bon, nan 
mester tin un bon tereno pa hunga 
ariba. Pero tambe mester tin facilidad 
minimo pa esunnan cu ta sostene e 
muchanan tur fin di siman. 

Potret di e desvela di borchi ta corte- 
sia di Morning News. 

Parlamentario Endy Croes (MEP): 

‘Pa scapa e pueblo aki di un abismo total nos ta pidi pueblo 

nan aporte y comprension’ 



ORANJESTAD - Siman pasa no 
tabata un siman facil pa gobierno 
di Aruba y sigur cu no pa minister 
presidente kende mester a haci e 
anuncio pa cu aña 2018 pidiendo 
pueblo un cooperacion. Esaki ta 
significa curashi y responsabili- 
dad. 

Berdad ta cu durante eleccion,debi 
na e informacionnan cu nos tabata 
maneha na e momento ey, a vocifera 
cu nos tin e solucionnan practico 
sin mester pidi pueblo algun coop- 
eracion. Y esaki basa riba informe 
cu gobierno e tempo aya tabata pu- 
blica cu nan a logra baha deficit di 
pais Aruba te na 2% den 2016 y nan 
lo logra cumpli cu e norma di CAFT 
den 2017 di -0.5% na deficit cual ta 
igual na -25 miyon florin. A1 respecto 
e publicacionnan aki y si nan lo tabata 
berdad hamas mester a inclui pueblo 
den e solucion, pero lo a logra tur cos 
cu nos plannan alternativo. 

Desaster den Cocolishi 

Dial7 di november 2017 gobierno 
nobo a huramenta y dialuna 20 di no- 
vember tabata e prome dia di trabao. 
Ora a drenta Cocolishi a enkontra un 
desaster. Tur e wayanan di telefon 
corta, computernan a wordo ‘horta’, 
drivers ni harddisk di server no t’ey, 
no tin ningun documentacion, ofici- 
nanan cu holor desagradabel. Pues un 
luga sin pia ni cabes y no tabatin nada 
pa bo por cuminsa informa bo mes y 


traha pa drecha e situacion. A tuma 
algun siman pa por a cuminsa mobil- 
isa y poco poco e otro banda di me- 
daya tabata saliendo na cla. A hereda 
un pais na rand di bancarota. Un pais 
unda 93 cen di cada florin ta compro- 
meti na debe. Mike Eman, Richard 
Arends y AVP a engaña pueblo cu 
Citgo. Den presupuesto di pais Aru- 
ba tabata tin presupuesta 73 miyon 
di Citgo cual nunca y te cu awe no a 
drenta. Alaves tabata tin debenan cu 
AZV, comerciantenan local, ATA y 
mucho mas cu gobierno a retene nan 
placa y no tabata efectua pago. 

AVP no a cumpli cu e norma di 
CAft 

Dia 20 di december 2017 mester a 
trata den Parlamentodi Aruba e pre- 
supuestosupletoriounda a aproba 130 
miyon cu AVP a malgasta entre otro 
den campaña. Esaki a trece cu ne cu 
AVP hamas a cumpli cu e norma di 
CAft 2017 di -25 miyon. Mesteragre- 
ga e norma di -25 Miyonriba e -130 
miyon y cu esaki a cera aña cu -155 
miyon di deficit. 

Tur esaki presidente di CAft Ray- 
mond Gradus a splica dia 3 di febru- 
ari 2018 den conferencia di prensa. E 
mal informacion di AVP na pueblo 
a trece cu ne un scenario totalmente 
diferente. E peso cu a wordo poni riba 
aña 2018 ta inmenso. Pa culminacion, 
AVP a firma cantidad di proyectonan 
PPP y nunca a presupuesta con ta 


pagaesakinan. Tristo ta cu desde 
2018 esakinan mester cuminsa wordo 
paga. Mester paga minimo 20 aña lar- 
go na 81 miyon pa aña y Hospital por 
ehempel lo wordo paga durante 29 
aña na 30 miyon pa aña. Esaki ta parti 
di locual gobierno nobo a enkontra. 

Catastrofe Eman 

Na 2009 Aruba tabata paga 116 mi- 
yon na interes pa aña y esaki a alcansa 
216 miyon na interes pa aña 2017, un 
aumento di 100 miyon den 8 aña di 
AVP. 216 miyon na interes pa aña ta 
igual na alrededor Afl.25 mil florin 
pa cada ‘ora di dia’. Hopi tristo unda 
AVP a hiba e pais aki. Gobierno nobo 


a cuminsa pa corta masha hopi gasto 
den e aparato gubernamental y tambe 
den companianan estatal. Na salario 
di coordinadornan a corta entre otro 
28 miyon den proximo 4 aña. 

Finalmente pa evita un KB y pa logra 
haya Hulanda para banda di Aruba y 
mester a pidi pueblo un cooperacion 
di 1.5% pa paga PPP y 1% pa BAZV. 
Cu hopi dolor mester a haci esaki, 
pero nos ta sigur cu nos lo sali for di e 
‘catastofe’ Eman aki y den futuro cer- 
cano Aruba lo para firme bek riba su 
pia y nos yiunan lo gosa di e prosperi- 
dad di e pais aki. Nos ta determina pa 
salba nos pais Aruba. 


Taxista a dal den brommer na crusada Alhambra 


ORANJESTAD - Diasabra atardi, na 
e crusada banda di Alhambra, un tax- 
ista den un ford everest a subi e crusa- 
da pa bay Caya Punta Brabo, pero no 
a duna preferencia y cu consecuencia 
a dal den un brommer biniendo di 
zuid. E motociclista a bula cay riba e 
auto y despues cay riba e caminda. E1 
a resulta herida y a keda atendi pa per- 
sonal di ambulans cu a presenta na e 
sitio. Polis di trafico tambe tabata t’ey 
pa tuma dato. 

■^Aiur ora^ . 

Ç^ft/rrera/ 

Tel: 593-0857 f 588-6699 / 560-1403 
Fax: 588-6698 


^Aurora^ 

Tei: 593-0857 / 588-6699 / 560-1403 
Fax: 58O-069S 


“Señor ta mi ward- 
ador, mi’n tin falta di 
nada 

Den cunucu di yerba 
berde e ta ponemi 
sosega. 

E ta hibami na awa 
trankil, 

Pa mi bolbe haña 
forsa”. 

Salmo: 23 


Cu inmenso tristeza 
na nos curazon, nos ta 
anuncia fayecimento inespera di 



No straña boso pa esaki, 
pasobra e ora a yega 
den kual tur cu ta den 
graf lo tende su bos, 
y lo Sali; esnan cu a hasi 
bon, pa un resurekshon 
di bida, esnan cu a 
komete maldad, pa un 
resurekshon di huisio. 

Juan 5:28,29 

Cu inmenso tristesa y dolor, nos ta anuncia 
fayecimento di nos mama, wela, bisawela, 
ruman, tanta y suegra: 



Henrv Albert Nortan 

Mihor conoci como “Henk” 
★31-01-1933 -t06-04-2018 

Acto di entiero lo wordo anuncia depues 


Thomasita Arends - Webb 

★28 september 1934 - f5 april 2018 

Na nomber di su 

Esposo: JMario Arends 

Su Yuinan: Glenda y Norman de Jongh-Arends 
Selma Arends 


^A.iurora^. 

Tel: 593-0857 f 588-6699 i 560-1403 
Fax: 588-6698 

Ki alegria, ora nan a 
bisa mi: 

“Ban cas di Señor!” 

I awor, ata mi aki para 
na bo porta Señor. 

Salmo 122 

Cu honda pena pero 
conforme cu Dios su 
boluntad nos ta anun- 
cia cu a bay sosega den 
brasa di Señor: 


Nieta y Nietonan: Juraima Quevedo 

Lyon Quevedo 

Jurianne Quevedo y Elvis Vrolijk 
Jonathan Henriquez y Darlene Henriquez 
Jahziel Henriquez 

Bisanietonan: Sean y Matt Faro 
Terrence Koolman 
Sydney Hoevertsz 

Rumannan: JTheresita Kelly-Webb 

Simon Webb 

Lucia y Dominico Everon-Webb 
Jonca y Pedro Giel-Webb 
Josefa Croes-Webb 



Johnny Ghit Whon Lue 

*27-07-1955 - f07-04-2018 
Acto di entiero lo wordo anuncia después 


■^Aiirora^. 

Tel: 593-0857 / 588-6699 / 560-1403 
Fax: 588-6698 

Ki alegria, ora nan a 
bisa mi: 

“Ban cas di Señor!” 

I awor, ata mi aki para 
na bo porta Señor. 

Salmo 122 

Cu inmenso tristeza 
na nos curazon, nos ta 
anuncia fayecimento 
di: 

Candida Dionicia Fingal 

Mihor conoci como “Aida” of “Mamay” 
★03-10-1929 - f03-04-2018 

Acto di entiero lo wordo anuncia despues 


Iha: Mario Faro 

Famianan: Arends, Webb, Lacle, Dejong, 
Quevedo, Henriquez, Farro, Koolman, 
Hoevertsz, Kelly, Everon, Giel, Croes, Tromp, 
de Cuba, Mathis, Martijn, Wouters, van der 
Linden, Ridpath, Osuna, Carolina, Kock, 
Ridderstap, Mansur, Geerman, Donato, Faro, 
Haayen, Anjie, Zimmerman, Boekhouder, 
Themen, Pontilius, Vrolijk, Sievinger, 
DiVecchia, Maduro, Zievinger, Wester, De 
Mey. 

Amiganan di cas: Jesmine y Giovanni di 
Vecchia, Flora de Cuba, Aura de Cuba, Grietje 
Perez, Meme Webb, CatanWebb, Cathrin 
Giel, Marina de Cuba. 

Disculpa nos si den nos tristeza nos por a lubida 
un of mas famia. 

Acto di Entiero lo tuma lugar dia 13 di april 
2018 for di 9:00 am te cu 11:00 am na Misa Sta. 
Anna na Noord. 

Condolencia lo ta : Diahuebs di 7:00 pm pa 9:00 
pm na Aurora Funeral Home, Cumana. 



^.Aurora^ 

Tel: 593-0857 / 588-5099 / 550-1403 
Fax: 588-6598 

Ki alegria, ora nan a bisa 
mi: 

“Ban cas di Señor!” 

I awor, ata mi aki para na 
bo porta Señor. 

Salmo 122 

Cu inmenso tristeza 
na nos curazon, nos ta 
anuncia fayecimento di: 

Sra. Vda. Teresita 
Perez-Blanca 

Mihor conoci como “Tere” of “Mamita” 
★21-03-1930 - f04-04-2018 

Na nomber di su: 

Casa: fErnesto Perez 

Yiunan: 

Sra. Vda. Lourdes Dijkhoff Perez y famia 
Anna Perez y famia 
Mary Perez y famia 

Esther y Leopoldo Erasmus Perez y famia 
Rayza Perez y famia 
f Hayro Perez 
Lucy Perez y famia 
Ernest y Linda Perez Fingal y famia 
Lindon y Rubyne Perez Peters y famia 

Nieto y nietanan: 

Ivan Dijkhoff, Ivette Chirino, Giano Leysner, 
Dino Erasmus, Rajan Couthiño, Alan Couthiño, 
Lily Bramskamp, Raywalt de Cuba, Alvin 
Dania, Kelvin Dania, Alisson Perez, Marc 
Perez, Jayden Perez 

Bisanieto(a) : 11 

Ruman : William y Gladys Blanca Cruz 

Sobrino(a)nan: Annie Wilson 
Andre Wilson 
Mylene Blanca 
Minouska van den Berg 
Joél Blanca 

Amigonan di cas : Robby y Carmen Robles, 
Mina Harms, Roland y Jeanette Harms 

Bisiñanan: Mary, Jeanette, Duffie Wever y 

Famia Persaud 

Demas famia: Blanca , Perez, Dijkhoff, 

Rodrigues, Leysner, Erasmus, Couthiño, de 
Cuba, Fingal, Peters, Dania, Chirino, Trimon, 
Maduro, Bramskamp, Blanca, Wilson, Cruz, 
Harms, Robles, Figaroa. 

Ta invita pa acto di despedida cu lo tuma lugar na 
Aurora Funeral Home dialuna 9 di april 2018 di 
9or pa llor di mainta. Cremashon lo tuma lugar 
despues den seno familiar. 

Disculpa nos si den nos tristesa nos por a lubida 
algun famia of conocir. 

Despues di cremashon no tin bishita di 
condolencia na cas. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 08 Apr 2018 Merdia 




Sorteo #2174 


6467 


6779 


5090 


Sorteo #2174 


0201 


Sorteo # 230 


0387 



Sorteo #2174 


1166 


Scorpio 



Sorteo # 




Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 



Joker 

Letter 

1 

150.000,- 



Sorteo # 4374 

0 

x Jackpot 

3 

x Match 4 

73 

x ATl. 8,00 


10 - 14 - 17 - 25-29 


Proximo Jackpot 


55.000,- 






Sorteo # 


Mega Ball 


0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


410.000,- 




Afl. 560.000,- 



7 april 2018 

DIARIO 3847-3964-1732 DIARIO 


SUPER 

4 


7 april 2018 

4265 


SUPER 

4 


8 april 2018 

6407-6455-4749 

8 maart 2018 

3565 


Sto. 

Domingo 


8 april 2018 

4227 - 3730-8502 


7 april 2018 

FLAMING0 9164-8666-6936 


8 april 2018 

FLAMING0 9571-9746-9719 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Apr 2018 Anochi 


E&tocjn 


Sorteo # 6448 


0569 


9802 


5945 


Sorteo # 5493 


2232 


Sorteo # 197 


7746 


Sorteo # 4251 


8885 


Gemini 


Sorteo # 2020 


0968 


5909 


2727 


COTfO 


Sorteo # 1887 


17 - 19 - 21 - 22-33 


Joker 26 Letter 


0 

x Jackpot 

0 

x Match 4+ 

4 

x Match 4 

93 

x Afl. 12,00 


160.000,- 


Sorteo # 4373 

0 

x Jackpot 

8 

x Match 4 

1W 

X Atl. 8,UU 


04 - 06 - 08 - 09-17 


Proximo Jackpot 


54.000,- 




Afl. 600.000,- 




Un hende di bo pasado ta bolbe pa mo- 
lestia bo. Si e situacion ta afecta bo, no ali- 
menta su recuerdo. Numbernan pa awe: 
12, 22, 33 y 47. 


Inventa algo pret cu bo pareha amoroso. 
Bo tin henter e luna pa inventa algo cu lo 
culmina cu un sorpresa. Numbernan pa 
awe: 11, 14, 25 y 34. 


Loke tanto bo ta desea lo wordo realisa. 
No bira inkieto si tin algo bay robes den 
bo bida sentimental. Numbernan pa awe: 
3, 12, 22 y 31. 


Geminis 


Un persona hopi special lo acerca bo bida. 
Pero e ta cu fuerte impacto di bo person- 
alidad. Numbernan pa awe: 8, 17, 28 y 46. 



Cancer 


No exigi demasiado. Lo bo por complica 
bo mes. Ta ora pa actua como un Leo. Per- 
cura pa ta mas fresco. Numbernan pa awe: 
18, 20, 32 y 36. 


* 




Scorpio 


Un pasion cu ta alegra bo bida lo rebiba. 
Si bo no tin compromiso actual, explora e 
posibilidad ey. Numbernan pa awe: 5, 17, 
22 y 26. 


Evita tension. Bo ta demasiado agita. Tuma 
bida mas trankil y lo bo sinti bo mes mas 
miho. Numbernan pa awe: 9, 17, 25 y 36. 


Lo bo tin diferente opcion dilanti di bo. Bo 
tin cu scoge. Enfrenta realidad di manera 
directo y lo bo wak. Numbernan pa awe: 
27, 38, 43 y 51. 



ri 




Bo lo ta bibando un etapa di amor dife- 
rente. Si bo laga bo mes wordo lastra pa 
negativismo, lo bo no por saca bo plannan 
dilanti. Numbernan pa awe: 7,19,37 y 41. 

Sagitario 

Algo inespera lo cambia bo fortuna. Tene 
delicadesa pa papia cu bo pareha riba 
asuntonan sensibel. Numbernan pa awe: 
7, 14, 19 y 26. 

Capricornio 


Tin placa den un biahe den exterior. Bo 
tin cu duna mas energia. Lo bo por sinti 
bo mes cansa emocionalmente. Number- 
nan pa awe: 6, 15, 34 y 50. 


Esaki ta un dia pa conoce bon amistad. No 
tin motibo pa kere den amor di un hende 
desconoci, kende ta brinda bo amistad. 
Numbernan pa awe: 8, 18, 21 y 30. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 

Oranjestad: San Nicolas 

Eagle Tel. 587 9011 Aloe Tel. 584 4606 


San Nicolas 

Dr. Giel 
Tel. 584 5155 


Oranjestad 

Dr. Wever 
Tel. 583 1223 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule april 2018 


TUE 


03 


CORAL PRINCESS 




WED 


04 


ADVENTURE OF THE SEAS 


MEIN SCHIFF3 


MONARCH 

FREEWINDS 


THU 


05 



SAT 


07 



SUN 


08 



TUE 


10 



WED 


11 


NAVIGATOR OF THE SEAS 
CARNIVAL CONQUEST 


CELEBRITY REFLECTION 


CELEBRITY REFLECTION -Dept. 
FREEWINDS - DEPT. 


CELEBRITY EQUINOX 


CELEBRITY ECLIPSE 

MONARCH 

FREEWINDS 


06.00 


12.30 


C 






07.15 


23.00 


c 

06.00 

19:00 

B 

06.30 

15.30 

1 

05.30 

**** 

E 






06.00 


18.00 


B 

08.00 

17.00 

C 






15.00 


**** 


C 






**** 


18.00 


C 


23.15 

E 






08.00 


23.59 


C 






07.00 


**** 


B 

06.30 

15.30 

C 

06.00 


E 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 04/06/2018 



Chntrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.37 

1.39 

1.41 

CHF 

184.50 

185.22 

186.02 

GBP 

2.43 

2.48 

2.54 

JPY 

164.42 

165.93 

167.59 

EUR 

215.92 

217.89 

220.08 

DKK 

28.28 

29.00 

29.80 

NOK 

21.72 

22.44 

23.24 

SEK 

20.14 

20.86 

21.66 

For amounts up to Afl. 100,000 

E club hubenil ‘Into Acting Youth Club’ ta bek 



cus di e club ta riba desaroyo 
di talento, desaroyo di habi- 
lidad y desaroyo personal. E 
club tin un duracion indefmi 
y cada aña tin proyectonan 
nobo unda cu e miembronan 
por participa. 

Into Acting Youth Club ta 
ofrece e siguiente desaroyo 
di habilidadnan: tecnicanan 
di actuacion pa camara y ac- 
tuacion di bos, tecnicanan di 
presentacion, tecnicanan di 


camara y audio, tecnicanan 
di conta storia, tecnicanan di 
mercadeo y diseño. 

Riba e aspecto di desaroyo 
personal, Into Acting Youth 
Club ta fomenta: autoestima, 
autodisciplina, autodetermi- 
nacion, autocontrol, comuni- 
cacion, teamworky capacidad 
pa resolve problema. 

E Into Acting Youth Club ta 
consisti di dos grupo: Grupo 


ORANJESTAD - Fun- 
dacion CINEARUBA ta 
trece programanan edu- 
cativo pa mucha, hoben y 
adulto, esta ‘Into Acting 
Youth Club’. 

Na 2015 e club a nace y pron- 
to el a bira e club number 
uno bao di su miembronan. 
Na banda di ta un plataforma 
pa desaroya talento, e club 
tambe a fungi manera un di 
dos cas pa su miembronan. 

E aña aki e ‘Into Acting Youth 
Club’ ta forma parti di Youth 
Can’ Programa di Desaroyo 
Hubenil Positivo. Involuc- 
rando hobennan den activi- 
dadnan productivo. 
Proveyendo oportunidad- 
nan pa desaroyo di habilidad. 
Youth Can’ ta promove un 
desaroyo positivo cu ta duna 
e hobennan e hermentnan pa 
nan por construi un futuro 
exitoso. 

Miembronan di e Into Acting 
Youth Club lo tin e oportuni- 
dad pa presenta un programa 
di television hubenil online 
y tambe actua den un novela 
pa radio. Ademas di siña ac- 
tua e miembronan tambe lo 
siña multitasking cu ta masha 
practico na momento di crea 
videonan pa YouTube. E fo- 




1 ta pa mucha for 8 te cu 15 
aña, grupo 2 ta pa hoben- 
nan for di 16 te cu 25 aña. E 
club ta inicia diabierna 20 di 
april. Pa mas informacion y 
pa aplica por bishita e pagina 
web www.cinearuba.com/ 
youthclub. 

Fundacion CINEARUBA ta 
ofreciendo tambe cursonan 
di duracion di seis luna cu 
certificado na final. E prome 
curso ta di Screenwriting, 
cu ta enfoca riba desaroyo di 
storia pa cine y e contamento 
di storia den e aspecto visual. 
Participantenan lo siña e as- 
pectonan tecnico di skirbi 
script pa cine, pero tambe e 
aspecto creativo y narativo di 
skirbi script. Durante e curso 
e participantenan lo skirbi 
nan propio script. 

E curso di Screenwriting ta 
ofrece e siguiente desaroyo di 
habilidadnan: tecnicanan di 
desaroya storia, contamento 
di storia via e medio visual y 
tecnicanan di skirbi script. 

E curso di Screenwriting ta 
inicia diasabra 21 di april y e 
ta pa hobennan di 15 aña bay 
ariba incluyendo adulto. Pa 
mas informacion y pa aplica 
por bishita e pagina: www. 
cinearuba.com/courses. 

E di dos curso ta di Sound 
and Music cu ta enfoca riba 
e aspectonan fundamental di 
zonido y musica pa cine, en- 
tre otro zonido di localidad, 
diseño di zonido, musica pa 
pelicula, mescla di zonido 
di pelicula y mastering. Par- 
ticipantenan lo siña dife- 
rente tecnicanan con pa gra- 
ba zonido sin interferencia, 
tambe participantenan lo ex- 
plora diferente conceptonan 
di Tilm scoring’ y diseño di 
zonido 


Sport Club ta organisa un anochi pa tur su (ex) miembronan 


ORANJESTAD - Vereni- 
ging Sport Club, bou guia 
di un grupo di persona 
cu ta interesa pa rebiba e 
club, ta haci un yamada 
na tur su ex-miembronan, 
miembronan y personan- 
an interesa pa bira miem- 
bro di e club, pa bin regis- 
tra bo mes di nobo como 
miembro 

Esaki ta posibel diabierna, 
dia 13 april proximo, entre 
19:00- 21:00pm anochi na 
nos club di Sport Club na 
Angochi mes. 

Intencion ta pa bo registra bo 
mes como miembro medi- 
ante un formulario y pa asina 
diabierna binidero lo yama 


un reunion extra ordinario pa 
asina despues di basta aña eli- 
gi un directiva nobo cu lo bay 
traha un na bienestar di e club 
y e barionan di e vecindario. 
Ta pidi tur miembro tambe 
pa bini cu un id valido pa ora 
di registra bo number como 
miembro di Sport Boys Club. 
Bin uno bini tur, tur esun- 
nan cu ta stima Club Sport 
Boys esaki ta bo oportunidad 
pa bin registra bo mes y asina 
cuminsa cu e proceso pa reac- 
tiva e club bek. 

Pa mas informacion por con- 
tact: Soraida Boekhoudt na 
tel: 594-2120 ofMarlon Vro- 
lijkna 733-2734. 


































DIALUNA 9 APRIL 


^ILOCAL 


BJKDW 


Awor si minister Oduber ta boga pa un moratorio pa hotel 



ORANJESTAD - Min- 
ister di Infrastructura y 
Medio Ambiente, Otmar 
Oduber ta haya cu mora- 
torio riba cambernan di 
hotel y tambe condo nan 
ta un necesidad, esaki pa 
via di e impacto negativo 
riba desaroyo teritorial. 

E minister a cambia di pensa- 
mento como cu sr. Oduber 
no kier a bin cu un morato- 
rio durante e gobernacion 
anterior. E tempo ey e tabata 
minister di Turismo y a bisa 
den un entrevista cu Bon Dia 
varios biaha cu Aruba mester 
di hotelnan ainda pa asina 
economia por sigui crece cu 
tur beneficionan pa pueblo. 
Tambe e kier a bin cu un ho- 
tel nobo e tempo ey na San 
Nicolas. Pero awor el a man- 
da un relato indicando cu 
awor si un moratorio ta nec- 
esario. “Un crecemento sos- 
tenibel mester wordo logra 
a traves di un balansa entre e 
desaroyo infrastructural y e 
proteccion di su medio am- 
biente.” 

E minister ta sigui splica den 
un comunicado ricibi cu ‘e 
forma desproporcional y sin 
maneho di e minister encarga 
cu infrastructura, durante e 
ultimo añanan, a conduci na 
mas di 7 mil camber di hotel, 
condominium y apartamento 


otorga’. E ta enfoca cu esaki 
tabata totalmente sin tene 
cuenta cu e desaroyo sosteni- 
bel y proteccion di e medio 
ambiente. 

“Mester purba frena esun- 
nan ya caba otorga y permiti 
solamente hotelnan tipo 
Boutique hotel wordo de- 
saroya na un forma controla 
y planifica. Mester pone un 
stop na hotelnan cu impacto 
negativo riba nos desaroyo 
teritorial.” 

E area di Noord, esta Palm 
Beach y Eagle, defmitiva- 
mente mester implementa 
un moratorio. Pa San Nico- 
las por permiti un desaroyo 


controla, cu e meta di fo- 
menta y incentiva actividad- 
nan economico pa e area y cu 
pa e area mas central mester 
papia di crecemento modera 
di boutique hotelnan cu can- 
tidad di cambernan modera. 
“Aki mester pensa tambe riba 
incentiva acomodacionnan 
den centro di ciudad pa asina 


ORANJESTAD - Silvio de 
Mey a keda instala como 
chief of staff nobo pa cu- 
erpo policial (KPA). E ta 
nombra pa korpschef, An- 
drew Hoo. 

Silvio de Mey ta inspec- 
tor primera clase di Cuerpo 
Policial Aruba. Su ultimo 
funcion tabata waarnemend 
districtschef na districto di 
Santa Cruz. 

Sr. De Mey ta un persona cu 
conoce nos cuerpo policial di 
paden bay pafo, segun e co- 
municado cu cuerpo policial 


crea desaroyo economico pa 
e area comercial.” 

E mandatario a sigui mustra 
riba e hecho cu mester haci 
un esfuerso maximo pa limita 
e impacto di e propiedadnan 
grandi aki otorga y compro- 
meti pa e minister y gobierno 
anterior. 

E mandatario ta reconoce cu 


a manda pa Bon Dia. Dedi- 
cacion y pasion tabata hancra 
den su persona. 

Cu un amplio conocemento 
den Husticia y diferente di- 
ploma manera: propedeuse 
bul in rechtsgeleerdheid, 
doctoraal bul in rechtsgel- 
eerdheid (Titel mr. in de 
rechten), meesterproef hul- 
pofficier vanjustitie, training 
personal leadership y work- 
shop integrity, sr. De Mey 
ta cla pa un reto nobo den e 
organisacion policial, e co- 
municado ta enfatisa. 

Sr. De Mey semper a sigui 


di un banda tabata tin hopi 
esfuerso pa evita locual awe 
ta un realidad, pero di otro 
banda a keda corto. “Unda 
gremionan y otronan tabata 
durante e ultimo añanan aki”, 
e minister actual ta puntra su 
mes. 

Mientras mandatarionan di e 
gabinete anterior tabata tuma 
e gruponan aki haci, prim- 
intiendo cu lo proteha e ar- 
eanan y yenando nan wowo 
cu accion nan sin berdadero 
contenido, miles y miles di 
camber tabata wordo otorga 
y comprometi den zonanan 
berde y di naturalesa, pa no 
papia mes di esunnan den e 
asina yama ‘wetland’, minis- 
ter ta enfoca den e comuni- 
cado. 

Minister Oduber a mustra 
riba e hecho cu for di basta 
aña pasa caba a bati alarma 
riba e practica aki di e minis- 
ter anterior di infrastructura, 
pero ta contento cu awor ‘e 
bosnan ta lanta y realisa cu 
mester pone un fin na e prac- 
tica aki hiba pa hopi aña’. 


cu su estudio. Na aña 2009 
pa 2012, sr. De Mey a dedica 
3 aña na Politie Academie 
Nederland. E1 a ricibi su di- 
ploma di Executive Master 
of Tactical Policing major in 
General Leadership. 

Sr. de Mey y sr. Hoo ta e 
unico personanan na Aruba 
cu tin e titulo aki. Un titulo 
cu tin amplio conocemento 
den e tereno di husticia, pero 
tambe den e organisacion 
policial. Cu e combinacion 
aki nos comunidad y tambe 
miembronan policial y ad- 
ministrativo di nos cuerpo 
policial lo mira cambionan 
positivo pa nos organisacion. 

E retonan ta hopi segun e co- 
municado, pero cu un vision 
firme y un plan di maneho, 
sr. De Mey ta cla pa fungi 
como chief of staff di Cuerpo 
Policial Aruba. 600 homber y 
muhenan balente di nos or- 
ganisacion lo mira cambion- 
an sosode pa un miho cuerpo 
policial tanto profesional y 
integro. 

Cuerpo Policial Aruba ta 
conociendo diferente cam- 
bio, recientemente a tuma 
luga traspaso di mando poli- 
cial. Desde maart trabounan 
ta andando pa un aire fresco 
den KPA, e relato ta fmalisa 
bisando. 


MEGAPLEX8 


can bbc’dn^ menrifli .cam tl Cliribtieinrt Ci^omCPi Arubo 



HHI 

HaWUB a»|^H I M 
1145 

S*t J4i|^|7lj|^| II U 


JOHNSCTKiA | SCOITÉASlw™ 

FACIFIC RIM 


i 711 á J 5 U M | HS5 
WT 1:55 |4ZSUM| 725 MI H 
SWUHQl 135|J2iS*-35U25 


STARTINÇ A?RIL 12 | iQVE, SIMON * fiAMPAG 

E - TfiUTH OR DAfiE 

Polm- Bocch Pldio 
Aruba | 586.0074 

THE MlAGIC OF THE MOVIES 
ON YOIJfi MOB1LE DfVICE 

j ■ App sTwo 1 

K fc, wi^ai 

IrGMghñfll 


Chief of staff nobo di KPA: Silvio de Mey 





















B NPjft 


LOCflLIK' 


DIALUNA 9 APRIL 2018 


Hospital y EPI a firma acuerdo pa formacion di enfermeronan 



ORANJESTAD - Recientemente 
Horacio Oduber Hospital y EPI 
Sector Salubridad & Servicio a 
firma un acuerdo pa studian- 
tenan di enfermeria. 

Nan a palabra cu studiantenan ta 
wordo guia d den practica na hospital 
durante nan ultimo 2 añanan di estu- 
dio mientras nan ta ricibiendo e parti 
teoretico na EPI. 

Pa Hospital e acuerdo aki ta bay crea 
un graduado cu ta miho ekipa pa sigui 
un estudio specialisa den enfermeria, 
asina director encarga cu cuido di 
hospital, Ezzard Cilié a duna di con- 
oce. Aki na Aruba, EPI ta encarga cu e 
pari teoretico y awor cu e acuerdo aki, 
Hospital lo percura pa den practica 
entrena e studiantenan debidamente 
durante nan estudio. E acuerdo ta un 
forma hopi mas estrecho cu nan a pa- 
labra riba con nan ta bay traha hunto 
pa asina hospital haya un miho cali- 
dad di studiante, cu bista pa futuro. 
Esaki ta segun e comunicado cu nos a 
ricibi di Hospital. 

EPI ta un instancia na nivel MBO cu 
ta forma enfermeronan y Hospital 
tin mester di nan pa por sigui opera y 
brinda cuido. E acuerdo ta formalisa 
e cooperacion aki. Rond mundo tin 
scarsedad di enfermeronan, esaki 
ta nifica cu Aruba no por depende 
di enfermeronan stranhero. Aruba 
mes mester produci enfermeronan y 
p’esey e acuerdo ta yuda suministra 
e demanda grandi cu tin di enferm- 
eronan cualifica pa por sigui duna e 
servicio aki na Aruba. 



Sr. Cilié a duna di conoce cu ya pa 
hopi aña hospital tin acuerdonan 
cu VuMC y Amstel Academie cu ta 
brinda oportunidad pa specialisa den 
diferente ramo den enfermeria. 

Minister Rudy Lampe (RED) di 
Enseñansa, a duna di conoce cu e mo- 
mento aki ta di satisfaccion hopi gran- 
di pa firma e acuerdo entre Hospital y 
EPI pe formacion di enfermeronan di 
Aruba. E ta un combinacion di prac- 
tica y teoria cu na fmal e pashent lo 
beneficia hopi di e sistema aki. 

Hospital, EPI y minister di Enseñansa 
ta contento cu e logro aki, unda cu e 
studiante den enfermeria por integra 
e parti teoretico di biaha den practica, 
sin e necesidad di bay studia di biaha 
den exterior. Hospital a cuminsa cu e 
proyecto aki cu ministernan di Ense- 
ñansa anterior Arthur Dowers y Mi- 
chelle Hooyboer-Winklaar(AVP), di 
cual e actual minister di Enseñansa, 
Lampe a firma e acuerdo final. 


Minister: plan crisis social den pleno ehecucion 



ORANJESTAD - Recientemente 
e di dos reunion di ehecucion di e 
plan di crisis social a tuma luga. 

E minister Glenbert Croes (MEPta 
informa esaki. “Ta tristo pa constata 
cu unda cu bo lesa den reportahenan 
di Hulanda, locual cu mas nan ta en- 
fatisa ta e problema social na Aruba, 
ademas di e estado fmanciero suma- 
mente delicado di nos pais. Y esaki ta 
haci ami como e minister encarga cu 
Asunto Social hopi dolor”, minister 
Croes a expresa den un relato cu nos 
a ricibi. 

“Na mes momento e ta molestia mi 
con politiconan por a permiti esaki. 
Con nan por a para mira nos pais 
hundi dje forma aki. Cu ora nan a 
tende grito di auxilio nan no kier a 
scucha. Ta mira pobresa den pueblo 
pero ta prefera bira cara. 

Nan sa cu tin mucha ta bay scol sin 
come ta pasa hamber, pero ta prefera 
sigui haci negoshi cu permiso y tere- 
no. E cosnan aki ta indigna mi paso- 
bra nan a sinta hunga grandi riba stoel 
di minister lubidando riba esun cu a 
pone nan eynan.” 


“Locual cu socialmente nos haci awe, 
ta nos futuro generacion nos ta pro- 
teha. E paso y decisionnan cu nos 
tuma awe ta pa saca Aruba for di e 
abismo y pone para bek cu orguyo 
riba su pia pa nos yiunan por gosa 
di dje. Abo y ami probablemente lo 
no mira su fruta pero si nos lo tin 
e consenshi limpi y trankil cu nos a 
actua na e momento cu mas Aruba y 
nos pueblo tabatin mester di nos”, e 
minister ta bisa. 


Den un edicion anterior di Bon Dia, 
Departamento di Asuntonan Social 
(DAS) ta informa riba con leu e plan 
di crisis social ta bayendo tras di cor- 
tina, mientras ta señala cu conscien- 
tisacion ta encera hopi mas cu duna 
informacion. E directora di e depar- 
tamento ta cuestiona tambe con im- 
portante cria yiu ta den nos sociedad, 
mirando e rol cu fiesta y alcohol ta 
hunga. 

Tambe prome minister Evelyn Wev- 
er-Croes (MEP) tabata na Corsou 


pa asina trata e tema social. Esaki ta- 
bata hunto cu minister di Asuntonan 
Social, Labor y bienestar general di 
Corsou, esta Hensley Koeiman. Cual 
di su banda a comparti e tema di e 
plan di crisis social, prepara pa e ex- 
pertonan riba tereno social na Aruba, 
y con esaki ta incorpora den e presu- 
puesto pa 2018 y 2019. “Problem- 
anan social na Aruba no ta diferencia 
demasiado di esunnan na Corsou. 
Hunto por combati e problemanan 
social mas efectivamente”, ta locual 
sr. Wever Croes a expresa e tempo ey. 

‘ Presupuesto 2018 ta cumpli cu recomendacion di CAft’ 



ORANJESTAD - Minister di Fi- 
nancia, Asuntonan Economico y 
Cultura, Xiomara Ruiz-Maduro 
(MEP) a entrega e presupuesto 
2018 na parlamento. E presupues- 
to ta cumpli cu recomendacion di 
CAft segun e mandatario. 

Den e presupuesto, e mandatario a 
indica cu lo tin un nota di cambio den 
dje den cua ta presenta e informacion 
cu CAft a trece 2 di maart ultimo. Es- 
aki ta e comentarionan riba e concep- 
to cua a tene cuenta cu nan debida- 
mente den e nota di cambio aki. Un 
presupuesto cu ta conta cu un deficit 
di 3 porciento cu ta 150 miyon flo- 
rin. Esaki ta bou di e 3.1 porciento di 
deficit di 2017 cumpliendo asina cu e 
recomendacion y of e comentario di 
CAft den e parti aki, 
e comunicado ta bisa cu Bon Dia a 
ricibi. 

Minister Ruiz-Maduro a anuncia 
cu ‘e presupuesto ta conoce inver- 
sionnan tambe’. Gobierno ta kere 
cu como pais mester mustra curashi 
pa na e banda fiscal tuma e pasonan 
cu tin cu tuma pa yega na un situa- 
cion fmanciero manehabel pa e pais 
haciendo lo corecto. “Na e banda di 
gastonan tambe nos a cumpli pa baha 
esakinan pa loke ta trata operacion di 


gobierno. Banda di esakinan, gobi- 
erno a percura tambe pa inversionnan 
necesario pa nos pais”, segun e min- 
ister. 

Lo haci inversionnan social, paso- 
bra nos tur ta mira e situacion social 
explosivo di nos pais den e ultimo 
añanan. Tambe lo haci inversionnan 
den infrastructura. Casnan social cu 
tin mester tin fondo aloca pa esaki. 
Banda di esaki lo haci inversionnan 
den siguridad. “Un pais sigur ta duna 
e siguransa pa su pueblo y pa turismo 
cu na e momento aki ta nos unico pi- 
lar economico. 

Aruba a sali for di un crecemento 
economico di un porciento cua ta 
uno hopi modera. Esaki tin di haber 
cu e hecho cu e refmeria, e trabounan 
di Citgo no a avansa manera a wordo 
premira. E daño ta hinca caba den 
presupuesto 2017 pa cua motibo den 
2018 nos no ta conta cu e parti aki y 
ta traduci su mes den un crecemento 
hopi modera of conservativo di un 
porciento. 

Den siman cu a pasa gobernador di 
Aruba, Alfonso Boekhoudt a firma e 
presupuesto 2018 y awo esaki ta na 
parlamento. Parlamento awo tin e 
tarea di studia e presupuesto, traha 


riba nan preguntanan pa asina pronto 
presupuesto 2018 por wordo trata y 
aproba. 

E deadline pa esaki ta dia 30 di april 
proximo. Ora cu ta maneha un pais 
cu responsabilidad, tin cierto tempo 
pa traha via ley haciendo uzo di ci- 
franan di Presupuesto 2017. Y despu- 
es di esaki mester tin un apoderacion 
di parlamento di Aruba pa por sigui 
cu e gastonan y sigur cu e gastonan di 
inversionnan necesario pa cua mester 
tin un presupuesto cla y aproba. 


Minister Ruiz-Maduro a bisa cu 
banda di esaki ‘pais Aruba mester 
subi mercado internacional tambe 
pa busca fondonan necesario pa lora 
gobernacion di nos pais pa cua nos 
tin mester aprobacion di Conseho di 
Minister di Reino’. 

Gobierno di Aruba ta keda en espera 
e fecha na unda Presupuesto 2018 lo 
wordo trata na parlamento y tur pre- 
guntanan cu parlamento y pueblo tin 
por wordo contesta debidamente, e 
comunicado ta fmalisa bisando. 


Chauffeur sunu ta dal cu auto den mata di kwihi 




ROOIAFO - Ayera, diadomingo,banda di e dam di Rooi Afo, 
un chauffeur masculino a perde control tras di stuur y bay dal 
den mata di kwihi. E auto a keda basta kibra y no tabata por a 
core mas. Polis a topa cu e homber sin paña despues el a core 
bisti esaki. E no tabata herida, pero si spanta di e sucedido. 
Dicon e tabata sunu no ta conoci. 



Si bo ta bebe 

NO STUUR 

















